Tuesday, 11.02.2021, 12:40\nلیستی ئەو کەسانەی کە پێویست ناکات ڤاکسین لە خۆیان بدەن لە وڵاتی ئەمریکا!!\nئەم لیستە لە ئەمریکا ئامادە کراوەو خراوەتە بواری جێ بە جێ کردنەوە.\n· هەموو کارمەندانی کۆنگرێس.\n· هەموو کارمەندەکانی کە کار بۆ کارمەندانی کۆنگرێس دەکەن.\n· شەش هەزار کارمەندی بینای سەرۆکایەتی ئەمریکا (White house).\n· دوو هەزار پێنج سەد کارمەندی کۆمپانیای ڤایزەر.\n· هەزار و پێنج سەد کەس لە کۆمپانیای مۆدێرنا.\n· سەدو بیست هەزار کارمەندی کۆمپانیای جانسۆن و جانسۆن.\n· پازدە هەزار کەس لە سی دی سی\n( (Centers for Disease Control and Preventionسەنتەری کۆنترۆڵ کردن نەخۆشی و خۆپاراستن.\n· چواردە هەزار کارمەندی ئێف دی ئەی (Food and Drug Administration) کۆنترۆڵی خۆراک و دەرمان.\n· هەشت ملیۆن قوتابی چینی کە لە ئەمریکا دەخوێنن.\n· دوو ملیۆن خەڵکی نایاسایی.\n· پێنج سەد هەزار کەسی بێ خانو بەرە ئەوانەی لەسەر جادە دەژین.\nئێستا پرسیارێک لە خۆت بکە، بۆ دەبێت ئەوانەی لە کۆنگرێس کار دەکەن یان دەست و پێوەندی کارمەندانی کۆنگرێسن خۆیان نەکوتن؟ ئایا ڤایرۆسی کۆڤید ئەوان ناگرێتەوە؟\nبۆ دەبێت هەمو کارمەندانی کارخانەی ڤاکسیەنکان خۆیان نەکوتن؟ ئایا لەبەر ئەوەیە ئەوان دەزانن چی لەو ڤاکسینەدایەو نایانەوێت لە خۆیانی بدەن؟ یان بۆ ئەوەی کە دەمیان داخەن و باسی نهێنیەکانی جینۆسایدکردنی مرۆڤایەتی نەکەن؟\nئایا بۆ دەبێت ئەو دوو ئۆرگانەی کە کۆنترۆڵی نەخۆشی و دەرمان و خۆراک دەکەن ئەوانیش خۆیان نەکوتن؟؟ ئایا لەبەر ئەوەیە کە دەبێت بێ دەنگی هەڵبژێرن بەرامبەر ئەم ڤاکسینە کوشندەیە؟\nئایا بۆ دەبێت قوتابیە چینیەکان خۆیان نەکوتن؟ دیارە ئەویش لە ژێر فەرمانی دەوەڵەتی چیندایە لەبەر ئەوەی ئەو کەسانەی لە چین هەڵدەبژێردرێن بچن بۆ دەرەوەی وڵات بۆ خوێندن هەمو ئەندامی حزبی کۆمۆنیستن و هەڵبژاردەی حکومەتن؟؟\nئایا بۆ دەبێت جۆبایدن خۆی ڤاکسین بەکار نەهێنێت کە تەمەنی سەرو حەفتا ساڵە تەواوی ستافی قەسری سپی پێویستیان بە خۆ کوتان نیە!! بەڵام ڕۆژانە پڕوپاگەندە دەکەن کە تۆ دەبێت خۆت بکوتیت تا ڤایرۆس نەتکوژێت!! ئەمانە هەموی پرسیارە و دەیەها پرسیاری ترت بۆ دروست دەکات.\nبیر بکەرەوە؛ ئەگەر ئەم ڤاکسینە باش بوایە حکومەتی هەرێم ئیجباری نەدەکرد بەسەر خەڵکدا، لە تازەرین هەواڵدا حکومەت دەڵێت موچە نادەین ئەگەر ڤاکسین لە خۆت نەدەیت؟! موچە چی پەیوەندی بە ڤاکسینەوە هەیە؟\nئەمانە هەموی نیشانەی ئەوەیە کە حکومەتی هەرێم لە سەرەوە(کەباڵ) فەرمانی پێ کراوە ، ڤاکسینی بەلاش بدات لە خەڵک!!\nحکومەتی هەرێم خۆی ڕۆژانە خۆراکی ژەهراوی ئێران و تورکیا داخڵی هەرێم دەکات بێ باکە لە تەندروستی تاکی کورد، بەڵام بۆ ڤاکسین پەلەیەتی خەڵک خۆی بکوتێت!!\nحکومەت ڕۆژانە بەنزینی ژەهراوی دەکات بە لوتی خەڵكدا بە قسەی پەڕلەمانتارەکانی خۆیان ، ئەی ئێستا خێرە لە خەمی تەندروستی میلەتدایە؟\nحکومەتی هەرێم پێشڕەوە لە هێنانی دەرمانی ەبسەرچو خۆراکی ماوە بەسەرچو بۆ میلەت ئێستا خێرە دەیەوێت ەب تیمی گەڕۆک بگەڕی بۆ کوتانی خەڵکی؟؟\nبیر بکەرەوە چەند کەست بینیوە لە بنەماڵەی مەسعود بارزانی و جەلال تاڵەبانی کە بە ڤایرۆسی کرۆنا مردبن؟ بۆ ئەو کەسانەی کە بە کرۆنا دەمرێن هەمویان خەڵکی هەژارن و یەک کوڕە بەرپرسی تێدا نیە؟؟ خۆ ئەمەش شەڕ نیە بڵێن کوڕی خۆیان نادەن بە کوشت و ناینێرن بۆ پێشی شەڕەکە!!\nکۆدی نورمبێرگ چیە و لە چیەوە هاتوە؟\nلە کۆتایدا ئەو خاڵانە دەخەمە ڕوو کە لە ڕێکەوتنی Nuremberg code دا جێگیر کراوە لە دوای جەنگی جیهانی دوەمەوە ئەوخاڵانە برتین لە دە خاڵ.\nلەسەر دەرمان و بەکار هێنانی ڤاکسینو دەرمانی تاقی نەکراوە.. ئەم ڤاکسینەی ئێستا بەکار دەهێنرێت دژی هەموو خاڵەکانی ڕێکەوتننامەی نورنبێرگە. کۆدی نورنبێرگ ڕۆحی کرا بە بەردا تا بتوانێت پارێزگاری لە جەستەی تاک بکات.\nلە ١٩ ئۆگەستی ساڵی ١٩٤٧ دا دکتۆر جۆسف مەنگەلە کە بەرپرس بوو لە تاقیگەکانی نازیەکان بۆ تاقی کردنەوەی دەرمان و ڤاکسین و کەرەسەتەی تەندروستی، لە کاتی دادگایی نورمبێرگدا گوتی کارەکانی ئێمە زۆری جودا نەبو لەگەڵ ئەوکارانەی پیش جەنگ دەمانکرد..\nپێش ئەوەی دادەوەرەکان بڕیار بدەن لە مانگی چواری ١٩٤٧ دا دکتۆر لەیۆ ئەلێکساندەر شەش خاڵی دیاری کرد بۆ ئەوەی چیتر تاقی کردنەوە لەسەر مرۆڤ نەکرت ئەگەر لە ڤاکسین یان دەرمانەکە تەواو لێی دڵنیا نەبن.. لیژنەکە دوای لێکۆڵینەوە لەم شەش خاڵەی کە دکتۆر لەیۆ ئەلکساندەر نوسیبوی چواری خاڵی تریان بۆ زیاد کردو کردیانە دە خاڵ، تەواوی وڵاتان ئەم ڕێکەوتنامەیەیان واژو کردوە.\nئەمەش خاڵەکانە کە کردومە بە کوردی تا تۆی کوردی خوێنەر بێ بەش نەبیت لەم زانیارییانە.\nئێستا بە گوێرەی یاسای نێودەوڵەتی دەزانیت کە ئەم ڤاکسینە یاسایی نیە، لەبەر ئەوەی پێشێل کردنی تەواوی ئەو خاڵانەیە کە لەم ڕێکەوتنانەی نۆرمبێرگدا واژی وڵاتانی لەسەر کراوە. ئەمەش ئەوەمان بۆ دەردەخات ئەوانەی کە لە پشت پەردەوە حوکمی جیهان دەکەن نازیەکانی ئەڵمانیان کە دوای جەنگی جیهانی دووەم ڕویان کردە ئەمریکاو هەمویان لە لایەن دەوڵەتی ئەمریکاوە ڕەگەزنامەی ئەمریکییان پێ بەخشرا، پاشان دەستیان کرد بە درێژە دان بە دەستبەسەرگرتنی تەواوی ئۆرگانەکانی دەوڵەتی ئەمریکا و بانکە جیهانیەکان، بەهێز بونی ئەم تاقمە فاشیستە کۆمەڵەی کەباڵی لێ لە دایک بوو، ئەمانیش تەواوی هێزو توانای خۆیان خستە گەڕ بۆ کۆنترۆڵ کردنی جیهان...\n(١٠ ) خاڵ لە یاساکەی نۆرمبێرگ\n(١٠) خاڵ لە یاداشتی پێشکەشکراو بە بەشی یاسای دادوەری بە ناوونیشانی " تاقیکردنەوە پزیشکی یە ڕێپێدراوەکان"\n١- ڕەزامەندی خۆویستانەی تاکی مرۆڤەکان زۆر پێویستە. ئەمەش مانای ئەوەیە کەسی پەیوەندیدار پێویستە لە ڕووی یاسایی یەوە ڕێپێدراو بێ تا بتوانێت ڕەزامەندی ببەخشێت. واتە پێویستە لە دۆخێکی وەهادا بێت کە ڕەخساوبێت و بتوانێت ئازادی هەڵبژاردن بەرجەستە بکات. بە بێ دەستێوەردانی هیچ هۆکارێکی هێز یان توندوتیژی ، ساختەکاری ،هەڵخەڵەتاندن ، زۆرەملێی یان بەکارهێنانی ووشەی نەشیاو، یان هەر جۆرێکی شاردراوەی تری جۆرەکانی توند و تیژی و زۆرەملێی . وە پێویستە زانیاری و تێگەیشتنی تەواوی هەبێ دەربارەی بابەتی پەیوەندیدار تا بتوانێت بڕیارێکی ڕۆشن و تێگەیشتوانە بدات؛ ئەم هۆکارەی کۆتایی واتە پێویستە پێش ڕەزامەندی دان لەسەر بڕیارێکی پۆزەتیڤانە سەبارەت بە بابەتی تاقیکردنەوە ، پێویستە سروشت و ماوە و ئامانج لەو تاقیکردنەوەیەی بۆ ڕوونکرابێتەوە؛ هەروەها ئەو شێواز و ڕێگایانەی پێی ئەنجام دەدرێت ؛ هەموو ئەو تەنگوچەڵەمەو مەترسیانەی ئەگەری هاتنەڕێیان هەیە ڕوون بکرێتەوە ؛ وە ئەو کاریگەری یە لاوەکی یانەی کە ڕەنگە بەهۆی بەشداریکردن لە تاقیکردنەوە کەوە لەسەر تەندروستی یان کەسایەتی دەربکەوێت؛ ئەرك و بەرپرسیارێتی ووردبوونەوە لە ڕەزامەندی بەشداریکردن ئەکەوێتە ئەستۆی هەرکەسێك کە دەست بە تاقیکردنەوەکە ئەکات یان ئاراستەی ئەکات یاخود بەشداری تێدا دەکات. ئەمە ئەرکێك و بەرپرسیارێتی یەکی کەسی یە و ناکرێت ببەخشرێت بە کەسێك کە لە سزادان دەربازی ببێت.\n٢- پێویستە تاقیکردنەوەکە بۆ نموونە ئەنجامی بەرهەمداری هەبێت بۆ بەرژەوەندی کۆمەڵگا وە جێگای ڕەزامەندی نابێ ئەگەر بە ڕێگا و شێوازی تری لێکۆڵینەوە ئەنجام بدرێت. وە یاخود بە هەڕەمەکی و ناپێویست بێ لە ڕووی سروشتەوە.\n٣- پێویستە تاقیکردنەوەکە بەشێوازێك دیزاین کرابێت کە پشت بەستوو بێت بە ئانجامی تاقیکردنەوە لەسەر ئاژەڵ وە زانینی مێژووی سروشتی نەخۆشی یەکە وە یان هەر کێشەیەکی تری کە لەژێر لێکۆڵینەوەدا بێ بە شێوازێك کە ئەو ئەنجامانەی لێی چاوەڕوان دەکرێت ببێتە گەواهیدەری ئەنجامدانی تاقیکردنەوەکە.\n٤- پێویستە تاقیکردنەوەکە بە شێوازێك ئەنجام بدرێت کە دووربێت لە هەموو جۆرە کاریگەری یەکی لاوەکی ناپێویستی جەستەیی و عەقڵی و هەرجۆرە برینداربوونێك .\n٥- نابێت هیچ تاقیکردنەوەیەك ئەنجام بدرێت ئەگەر هۆکارێکی پێشوەختە هەبوو بۆ پێشبینی کردنی ڕوودانی مردن یان برینداربوونی وەك کەمئەندام بوونی لێ بکەوێتەوە، جگە لەوەی کە لەوانەیە پزیشکانی ئەنجام دەری تاقیکردنەوەکان خۆشیان بە کردەیی تیایدا بەشدار دەبن.\n٦- پێویستە ئەو پلەی مەترسی یەی دیاری دەکرێ لەوە تێپەڕنەکات کە گرنگی کێشەکە لە ڕووی مرۆڤایەتی یەوە دیاری دەکات ئەوەش بەوەی کە چارەسەری کێشەکە لە ڕێی تاقیکردنەوەکەوە دەکرێت.\n٧- پێویستە ئاماداەکاری گونجاو بکرێت وە ئاسانکاری پێویست بکرێت بۆ پارێزگاریکردن لە بابەتی تاقیکردنەوەکە تەنانەت لەو ئەگەرە دوورانەش کە دەکرێت ببنە هۆی برینداربوون ، کەمئەندام بوون یان مردن .\n٨- پێویستە تاقیکردنەوەکە تەنها لەلایەن کەسانی شارەزای زانستی یەوە ئەنجام بدرێت . پێویستە بەرزترین ئاستی شارەزایی و زانستی ڕەچاوبکرێت لە هەموو قۆناغەکانی تاقیکردنەوەکەدا بۆ ئەو کەسانەی ئەنجامی دەدەن یان بەشداردەبن تێیدا.\n٩- لە کاتی ماوەی تاقیکردنەوەکەدا، پێویستە مرۆڤ ئازادبێت لە کۆتایی هێنان بە تاقیکردنەوەکە ئەگەر گەیشتە ئەو دۆخە جەستەیی و عەقڵی یەی بۆی دەرکەوت کەوا بەردەوام بوونی تاقیکردنەوەکە مەحاڵە.\n١٠- لە کاتی تاقیکردنەوەکەدا، پێویستە زانای لێپرسراو لە ئەنجامدانی تاقیکردنەوەکە ئامادەبێت کۆتایی بە تاقیکردنەوەکە بهێنێت لەهەر قۆناغێکدا بێت ئەگەر گەیشتە ئەو باوەڕەی لە پەیڕەوکردنی نیەتی چاکە و شارەزایەتی ئاست بەرز و بڕیاری وورد وای لێ دەکەن کە بەردەوام بێت لە تاقیکردنەوەکە بەڵام ئەگەری ئەوە هەبێت کە تاقیکردنەوەکە ببێتە هۆکاری برینداربوون ، کەمئەندامبوون یان مردنی کەسی بەشداربووی تاقیکردنەوەکە.\nئێستا دەزانن کە بە یاسا بۆیان نیە ڤاکسین فەرز بکەن بەسەر تاکی کۆمەڵگادا، بەڵام ئەوان هەر خەریکن فشارەکان زیاد بکەن.\nئەم یاری مردن و ژیانە وەک ئەو فلیمە وایە (Squid game) دەبێت هەمو پێکەوە بڵێین ئێمە ئەم یاریە دەوەستێنین و بەشدار نابین..\nتا مەڕەکان بچن بۆ خۆ کوتین گورگەکان ددانیان تیژتردەکەنەوە لەو کەسانەی کە بە ویستی یاریەکەی ئەوان ناجوڵێنەوە.\nکەواتە هەمو پێکەوە دەبێت دژی ئەم ڤاکسینە بین ئەوسا یاریەکەیان بێ یاریەکەر دەمێنێتەوە.


له به‌غداوه هه‌وڵ بۆ موچه‌ی خانه‌نشینانی هه‌رێم ده‌درێت\nنەتەوە | 00:21:26 2018-02-13 | (2,357) جار خوێندراوەتەوە\nدوو هەوڵ لە بارەی چارەسەركردنی موچەی خانەنشینانی هەرێم لە بەغداوە ئاشكرا ده‌كرێت، كە خۆیان لە "هاوتاكردنی موچە و گواستنەوەی موچەی بەشێك لە خانەنشینان بۆسەر بەغدا دەبیننەوە".\nزانا رۆستایی، ئەندامی لیژنەی یاسایی ئەنجومەنی نوێنەرانی عیراق لە میانی به‌رنامه‌یه‌كی رادیۆ نه‌وا رایگه‌یاندووه: "لەئێستادا حكومەتی فیدراڵ هاندەدەین لەسەرئەوەی سیاسەتێكی دارایی ناوەندی پەیڕەو بكات، چونكە بەپێی دەستوریش سیاسەتی دارایی ناوەندیە، بۆئەوەی بە جۆرێك بێت جیاوازی لەنێوان موچەی خانەنشینان و فەرمانبەرانی هەرێم لەگەڵ پارێزگاكانی تری عیراقدا نەبێت".\nئەو پەرلەمانتارە كوردە ئاشكراشیكرد، یاداشتێكیان ئاڕاستەی وەزارەتی دارایی و ئەنجومەنی وەزیرانی عیراق كردوە، بۆئەوەی موچەی ئەو فەرمانبەرانەی هەرێم كە پێش راپەڕین خانەنشینكراون، بخرێتەوە سەر بەغدا، چونكە مانگانە پارەیەكیان بۆ خانەنشینی لێبڕاوە و خراوەتەسەر سندوقی خانەنشینی عیراق، بۆیە لەئێستادا ئەركی حكومەتی عیراقە موچەكانیان پێبدات.\nزانا رۆستایی دەربارەی ئەنجامی ئەو هەوڵانەش وتی "لیژنەی دارایی پشتگیری یاداشتەكەیان كردوە و تائێستا چاوەڕێی وەڵامی فەرمین، بەڵام چارەسەركردنی كێشەی موچەی ئەو بەشە لە خانەنشینان رەنگە ئاسانتر بێت لەو كەسانەی لە دوای راپەڕینەوە خانەنشینكراون".


چۆن بەبێ ماددە کیمیایەکان قژت ڕەنگ دەکەیت، سرووشتییە و هیچ زیانی نییە! – تۆڕی میدیایی خەڵک\n2020/07/05 - 2:57 PM\nئەوە هەمیشە هەستێكی خۆشە كاتێ سەیری ئاوێنە دەكەین وقژمان ڕەنگێكی جوان و بریقەداری هەبێت، بەڵام بۆیاخە كیمیاییەكانی قژ زۆرجار زیانێكی زۆر بە قژمان دەگەیەنن و دەبێتە هۆی ماندو بونی، بۆ خۆپاراستن لەو زیانانەش باشترین چارەسەر بەكارهێنانی شتی سروشتیە كە هەم رەنگێكی جوان و هەم قژێكی تەندروستمان دەداتێ:\n-بۆ ئەوانەی قژیان قاوەییە :بۆ رەنگێكی قاوەی كاڵ و بریقە دار پێویستمان بەم تێکەڵەیەیە:\n–١ بۆ ٢ كەوچكی گەورە ڕۆزماری (ڕوەکێکی هەمیشە سەوزی بۆنخۆشە)\n– 4 بۆ 6 كەوچك گەڵای تەرخونی وشك كراو\nبەپێی درێژی و پری قژەكە پێوانەكان دەگۆرێت.\nهەردوو پێکهاتەکە تێكەڵ دەكەین و دەیخەینە ناو ئاوی كوڵاوەوە پاشان لێی دەگەڕێین لەسەر ئاگر بە هێواشی بكوڵێ بۆ ماوەی چوار خولەك، وازی لێدەهێنین تا سارد دەبێتەوە و دوای سارد بونەوە قژمانی پێ دەشۆین، دواتر لێی بگەرێ تا پێوەی وشك دەبێتەوە و دوای وشك بونەوە دیسان بەكاری دەهێنینەوە تا چەن جارێك بۆی بەتەواوی قژەكە رەنگ بگرێت، تا زیاتر دووبارەی كەینەوە جوانتر رەنگەكە دەگرێت. بۆ رەنگێكی تۆختر دەتوانین چای ڕەشی بۆ زیاد بكەین.\n-بۆ رەنگی قاوەی چۆكلێتی\n-دەتوانین چەن كەوچك قاوەی تاڵ بگرینەوە لە ئاودا بەڵام بە خەستی پاشان بیكەینە ناو شامپۆوە و تێكەڵی بكەین و بیدەین لە قژ بۆ ماوەی یەك کاتژمێرم دواتر بیشۆینەوە.\n-بۆكاڵكردنەوەی قژ و پارێزگاری لە قژی زەرد و كاڵ بۆ مانەوەی ڕەنگەكەی و ڕەنگێكی جوانتر پێویستمان بەم کەرەستانەیە:\n-گوڵی بابۆنج 2 بۆ4 كەوچكی گەورە\n-3 كەوچك هەنگوین\nگوڵی بابۆنجەكە بکوڵێنە لەگەڵ ئاو پاشان بیپاڵێوەو هەنگوین و لیمۆكەی بۆ زیاد بكە. دوای سارد بونەوە بیدە لە تەواوی قژت و قژت بە خاولی بپێچە با بۆ ماوەی کاتژمێرێک پێوەی بمێنێتەوە، پاشان بە شامپۆ بیشۆ.\nبۆ رەنگێكی كاڵتر دەتوانی دارچینی و زەنجەفیلی بۆ زیاد بكەیت.\nتۆ ئەو تەمەنەت تێپەڕاندووە و چیدیکە پێویستت بەم پێنج شتە نییە


ليژنێن ناوچا | PDK LEQA 1\nدەستپگ / ليژنێن ناوچا\nPDK 1/ ليژنێن ناوچا\n03/09/2017 12:17\tالتعليقات على لقا ئێك پیرۆزیا چه‌ژنێ دكه‌ت مغلقة\nلقا ئێك: بروسكا پیروزباهیێ ب هه‌لكه‌فتا هاتنا جه‌ژنا قوربانى یا پیروز, ب ناڤێ لقێ ئێك یێ پارتى دیموكراتى كوردستان جوانترین پیروزباهیان ئاراسته‌یى ته‌ڤایا موسلمانێن جیهانێ و كوردستانێ و ب تایبه‌ت خێزانێن شه‌هید و پێشمه‌رگێن سه‌ربه‌رز و قاره‌مان د كه‌ین. ژ خودایێ مه‌زن د خوازین ئه‌ڤ جه‌ژنه ببیته جه‌ژنا به‌رقراربونا سه‌قامگیری و ئاشتى و ئارامیا گه‌لێ مه و كوردستان سه‌ربه‌خوببیت. ل .....\tزێده‌تر »\n29/08/2017 23:04\tالتعليقات على سه‌پال حه‌سه‌ن:گرنگی و رۆلی ژنێ بهێزه ل ریفراندۆمێ مغلقة\nلقا ئێك: ئه‌ڤرۆ 29/8/2017 ئێكه‌تیا ئافره‌تێن كوردستانێ و ئه‌نجومه‌نێ پارێزگه‌ها دهۆكێ سه‌ره‌دانا ستافێ شێخان یا ئیكه‌تیا ئافره‌تێن كوردستانێ كر و دانوستاندن ل سه‌ر پێدڤی و كار و چالاكیێن وان هاتنه‌كرن و یا پێدڤی بریار ل سه‌ر هاتنه دان. هه‌روه‌سا شه‌پال حه‌سه‌ن دسمیناره‌كێ دا بۆ ئه‌ندام و لایه‌نگرێن ئیكه‌تیا ئافه‌ره‌تان ل سه‌ر گرنگی و پشكداریكرنا ژنێ د ریفراندۆمێ دا و سه‌ربورێن .....\tزێده‌تر »\n29/08/2017 22:22\tالتعليقات على بزاڤ چالاكیێن به‌رده‌وامێن لژنا كوماته مغلقة\nلقا ئێك: ئه‌ڤرۆ 29/8/2017 لژنا ناوچا كوماته یا پارتی دیموكراتی كوردستان ل جڤینا خو یا ئاسایی دا به‌حسێ چه‌وانیا خو به‌رهه‌ڤكرن و پشته‌ڤانیكرنا وه‌لاتیان روو ل سندۆقێن ده‌نگدانێ به‌لێ بۆ سه‌ربه‌خویا كوردستانێ. عه‌لی خه‌لیل به‌رپرسێ لژنا ناوچا كوماته كادر و پشته‌ڤان و لایه‌نگرێن پارتی دڤێت ب خه‌خورانه هاندانا خه‌لكی بكه‌ن بۆ ریفراندۆمێ. هه‌روه‌سا ژلایه‌كی دیڤه به‌رپرسێ لژنێ پێشوازی ل ئه‌میر .....\tزێده‌تر »\n28/08/2017 23:48\tالتعليقات على چه‌وانیا خو به‌رهه‌ڤكرن بۆ ریفراندۆمێ ل فه‌یدیێ مغلقة\nلقا ئێك: خوبه‌رهه‌ڤكرن ژبو پێش ئێخستن و به‌رزراگرتنا پرۆسه یا ریفراندۆمێ ئه‌ڤرۆ یونس هاجانى) به‌رپرسێ لیژنا فه‌یدیێ دگه‌ل سه‌رجه‌م به‌رپرسێن بازنێن سنورێ ناحیا فه‌یدیێ جڤیا دگه‌هاندنا ریێما و راسپاردا و شیوازێ كاركرنێ و چه وانیا سه ره‌ده‌ریكرن دگه‌هاندنا په‌یامێ دا ژبو بسه رئیخستنا پروسهیا ریفراندۆمێ نەڤ بابەتە (8) جارا هاتيە خواندن\tزێده‌تر »\n24/08/2017 13:31\tالتعليقات على سه‌ربه‌ست تروانشى: د سیاسیه‌ت و فه‌لسه‌فا پارتى دا ئه‌وله‌ویه‌ت بۆ به‌رژه‌وه‌ندێن نه‌ته‌وه‌یى و نشتیمانى نه مغلقة\nلقا ئێك: ل باره‌گایێ لقێ ئێكێ پارتى، سه‌ربه‌ست تروانشى به‌رپرسێ لقێ ئێك، ب ئاماده‌بونا مه‌سعود سه‌رنى و خالد ئه‌حمه‌د كارگێرێن لقێ دگه‌ل هژماره‌كا گه‌نجێن میدیاكار و ئه‌دمێنێن په‌یچان د سوشیال میدیا دا كومبوو. پشتى راوه‌ستیانا ده‌قیقه‌كێ وه‌كو رێزگرتن ل سه‌ر گیانێ شه‌هیدان،سه‌ربه‌ست تروانشى ل ده‌ست پێكا كۆمبوونێ ئاماژه دا رۆلێ سوشیال میدیا د سه‌رده‌مێ نوكه دا و ره‌نگڤه‌دانا وێ ل .....\tزێده‌تر »\n23/08/2017 17:15\tالتعليقات على سه‌ره‌دانێن لژنا ناوچا ته‌ناهیێ بۆ نه‌خوشان مغلقة\nلقا ئێك: ئه‌ڤرۆ 23/8/2017 شانده‌كێ لژنا ناوچا ته‌ناهیێ یا پارتی دیموكراتی كوردستان ل گه‌ل به‌رپرسێ لژنێ رزگار كه‌مه‌كی سه‌ره‌دانا چنار محه‌مه‌د سه‌لیم ب مه‌به‌ستا نه‌خوشیێ و هیڤیا باش بوون و گیانه‌كێ ساخله‌م بۆ خواستن. ئه‌و سه‌ره‌دان بۆ هایداربون ل سه‌ر ره‌وشا هه‌ڤال و دوستێن پارتی و دوعایێن باش بوونێ بۆ خواستن كو ل توخیبێ رێكخراوا سه‌فین دایه . نەڤ بابەتە .....\tزێده‌تر »\n23/08/2017 17:06\tالتعليقات على خو به‌رهه‌ڤكرن بۆ هه‌وا ریفراندۆمێ مغلقة\nلقا ئێك: به‌رهه‌ڤیكرن بۆ هه‌وا هه‌لبژارتنان ئه‌ڤرۆ زبێر عه‌بدولا به‌رپرسێ لژنا ئازادی یا پارتی دیموكراتی كوردستان و به‌رپرسێ مه‌حوه‌رێ ئازادی یێ هه‌لبژارتنان جڤینه‌ك ل گه‌ل ته‌ڤایا به‌رپرسێن بازنه‌یێن سه‌ر ب وی مخوه‌ری ڤه‌نه ئه‌نجامدا و تیدا به‌حسێ چه‌وانیا چونا كاری و برێڤه‌برنا كارێ ریفراندۆمێ بۆ به‌رهه‌ڤ بوویان هاته شرۆڤه‌كرن. نەڤ بابەتە (14) جارا هاتيە خواندن\tزێده‌تر »\nشه‌پال حه‌سه‌ن:ده‌مێ رۆلگێرانا ئافره‌تێ بۆ پشته‌ڤانیكرنا به‌لێ بۆ ریفراندۆمێ\n22/08/2017 22:26\tالتعليقات على شه‌پال حه‌سه‌ن:ده‌مێ رۆلگێرانا ئافره‌تێ بۆ پشته‌ڤانیكرنا به‌لێ بۆ ریفراندۆمێ مغلقة\nلقا ئێك: ئافره‌ت هه‌رده‌م رۆله‌كێ ئه‌كتیف و خورت گێرایه ل ناڤا هه‌ر گوهورین و پێشكه‌ڤتنه‌كا جڤاكی و سیاسی و نها ئه‌و قوناغا پێدڤی یا راسته‌قینه كو ئافره‌ت رۆلێ خو بگێریت بۆ سه‌رخستنا ریفراندۆمێ و پێنگاڤ هاڤێتن به‌ره‌ڤ ده‌وله‌تێ. ئه‌ڤرۆ ژ بزاڤ و چالاكیێن ئێكه‌تیا ئافره‌تێن كوردستانێ ئه‌نجومه‌نێ قه‌زا دهۆكێ، شه‌پال حه‌سه‌ن به‌رپرسا ئێكه‌تیا ئافره‌تین كوردستانێ ئه‌نجومه‌نێ پارێزگه‌ها دهۆكێ د سمیناره‌كێ .....\tزێده‌تر »\n22/08/2017 16:00\tالتعليقات على به‌رپرسێ كومه‌لا ئه‌كادیمیێن سیاسی: ئه‌گه‌ر و سه‌ربوران پالداین بۆ ریفراندۆمێ مغلقة\nلقێ ئێك: ئه‌ڤرۆ د سمیناره‌كێ دا ل لژنا كوماته یا پارتی دیموكراتی كوردستان به‌حسێ ئه‌گه‌ر و هوكارێن پالده‌ر كو هه‌رێم به‌ره‌ڤ ریفراندۆمێ بری. ئه‌ڤرۆ 22/8/2017 ئه‌میر ته‌ها به‌رپرسێ كومه‌لا ئه‌كادیمیێن سیاسی ل دهۆكێ د سمیناره‌كێ دا به‌حسێ ئه‌گه‌رێن ئه‌جامدانا ریفراندۆمێ ژلایی خه‌لكێ كوردستانێ ڤه بۆ به‌رهه‌ڤبوویێن وی هاته پێشكێشكرن. به‌رپرسێ كومه‌لا ئه‌كادیمیێن سیاسی ل دهۆكێ گۆت: هه‌ر ژ ده‌ستپێكا ئاڤاكرنا .....\tزێده‌تر »\n21/08/2017 10:39\tالتعليقات على شه‌پال:ئافره‌تێ رۆلێ خو ل هه‌موو روودانان دا دیتی یه مغلقة\nرۆژا 20.8.2017 ژلايێ ئێكه تيا ئافره‌تێن كوردستانێ ئه‌نجومه‌نێ پارێزگه‌ها دهۆكێ سميناره‌ك هاته دان به‌ربرسا ئه‌نجومه‌نێ پارێزگه‌ها دهۆكێ يێ ئافره‌تان شه‌پال حه‌سه‌ن ل دۆر گرنگيا ريفراندۆمێ بۆ ملله‌تێ كورد ددرێژاهيا ئاخڤتنا خودا به‌حس ل وێ قوربانيا ملله‌تێ كوردا دايى هاته‌كرن تايبه‌ت ژى كو ئافره‌تێ كه‌له‌ك نه‌خوشى و زلم ديتيه ژلايێ داگيركه‌رێن كوردستانێ فه .ئه‌و سمينار ل باره‌گايێ قه‌زا سيميل يێ ئافره‌تان .....\tزێده‌تر »\nبزاڤ و چالاكیێن ئه‌نجومه‌نێ قه‌زا دهۆكێ\n18/08/2017 14:00\tالتعليقات على بزاڤ و چالاكیێن ئه‌نجومه‌نێ قه‌زا دهۆكێ مغلقة\nژ بزاڤ و چالاكیێن ئێكه‌تیا ئافره‌تێن كوردستانێ، ئه‌نجومه‌نێ قه‌زا دهۆكێ، ب هه‌ڤكاری ل گه‌ل لژنا دهۆك یا پارتی، داویی ب خۆلا دروارێ ئینا و باوه‌رنامه ل سه‌ر 40 ئافره‌تێن پشكدار بووی پارڤه‌كرن، مه‌ناف بامه‌رنێ به‌رپرسێ لژنا دهۆكێ پشته‌ڤانیا خو یا به‌رده‌وام بۆ ده‌ربری و سه‌میرا سه‌ر پرشت و رێڤه‌به‌را خولێ پشكداری بووێن خولێ فێركرنه كارێن دروارێ. هه‌روه‌سا ئه‌نجومه‌نێ قه‌زا .....\tزێده‌تر »\nشه‌پال حه‌سه‌ن:ژنا ئێزدی ب رۆلێ خوراگریێ دهێته نیاسین\n18/08/2017 12:36\tالتعليقات على شه‌پال حه‌سه‌ن:ژنا ئێزدی ب رۆلێ خوراگریێ دهێته نیاسین مغلقة\nشه‌پال حه‌سه‌ن به‌رپرسا ئه‌نجومه‌نێ ئافره‌تێن كوردستنێ یا پارێزگه‌ها دهۆكێ د سمیناره‌كێ دا به‌حسێ چه‌وانیا ئه‌وێ خوراگریا ژنا كورد یا ئێزدی ل هه‌ی ل هه‌مبه‌ر ئه‌وێ كاره‌ستا ل سه‌رێ ئه‌وان هاتی. دهی 17.8.201 7خانم شه‌پال حه‌سه‌ن به‌رپرسا ئه‌نجومه‌نێ ئافره‌تێن پارێزكه‌ها دهۆكێ سميناره‌ك بێشكێش كر بۆ ئافره‌تێن كومه‌لگه‌ها شاريا ئه وا هاتيه رێكخستن ژلایێ رێكخراوا داك ل سه ر رۆلئ ئافره‌تا كوردێن .....\tزێده‌تر »\nلیژنا كوماته سه‌ره‌دانا دوو پێشمه‌رگه‌هێن شوره‌شا ئه‌یلول گولانێ كرن\n17/08/2017 09:58\tالتعليقات على لیژنا كوماته سه‌ره‌دانا دوو پێشمه‌رگه‌هێن شوره‌شا ئه‌یلول گولانێ كرن مغلقة\nل ریكه فتى ٢٠١٧/٨/١٧ شانده‌كێ لژنا ناوچا كوماته ب سه‌رپه‌رشتیا (علی خلیل) به‌رپرسێ لژنێ سه‌ره‌دانا هه‌ردو پێشمه‌رگین شوره‌شا ئه‌یلول وگولانێ (صادق سلگان سیارى وعصمت توفیق هـیتیتى)كر ب مه‌ره‌ما هایداربون ل سه‌ر ره‌وشا وان. نەڤ بابەتە (10) جارا هاتيە خواندن\tزێده‌تر »\nعیراق ئه‌گه‌رێ ئه‌نجامدانا ریفراندۆمێ یه\n16/08/2017 17:29\tالتعليقات على عیراق ئه‌گه‌رێ ئه‌نجامدانا ریفراندۆمێ یه مغلقة\nلقا ئێك: د درێژیا به‌رده‌وامبوونا وه‌رزێ ره‌وشه‌نبیریێ یا ئێكه‌تیا ئافره‌تێن كوردستانێ ئه‌نجومه‌نێ قه‌زا دهۆكێ ئه‌ڤرۆ دۆ سمینار ل سه‌ر پێكهاته‌یێ په‌رله‌مانێ كوردستانێ چه‌وانیا پێكهاتنا و رێكه‌تنا لایه‌نێن سیاسی بۆ خولا نوو یا په‌رله‌مانی و ئه‌گه‌ر و هوكارێن بوینه ئه‌گه‌ر بۆ ئه‌وێ ره‌وشا نوكه په‌رله‌مان كه‌تیه تێدا،یا دووێ ئه‌و ئه‌گه‌ر و پالده‌رێن وه‌كرین ئه‌ڤرۆ هه‌رێما كوردستانێ بریارا ریفراندۆمێ دا. ئه‌میر ته‌ها .....\tزێده‌تر »\nپه‌روه‌ردا پارێزگه‌ها دهۆكێ 71 ساليادا دامه‌زراندنا پارتى پيروز دکەت\n16/08/2017 10:53\tالتعليقات على په‌روه‌ردا پارێزگه‌ها دهۆكێ 71 ساليادا دامه‌زراندنا پارتى پيروز دکەت مغلقة\nلقا ئێك: ب هه‌لكه‌فتا 71 ساليا دامه‌زراندنا پارتى ديموكراتى كوردستان و ب مه‌ره‌ما گه‌هاندنا پيروزباهيان دوپاتكرن و پشته‌ڤانیكرن ل پارتی بۆ ئه‌وێ بزاڤ و رێبازا گرتیه به‌ر به‌ره‌ڤ ده‌وله‌ت بوونێ شانده‌كێ په‌روه‌ردیض ل سه‌رانسه‌ری پاریضزگه‌ها دهۆكێ سه‌ره‌دانا لقا ئێك كر. ئه‌ڤر 16 ته‌باخێ /2017 شانده‌كێ رێڤه‌به‌ريا گشتى يا په‌روه‌ردێ ل پارێزگه‌ها دهوكێ، عمر على تاها رێڤه‌به‌رێ گشتى يێ په‌روه‌ردێ ل .....\tزێده‌تر »\nلابەری 1 ژی 3112345»102030...دۆماهیک »


ماڵپەری فیردەوس | حوکمی بڕینی نوێژ بێ ھۆکاری شەرعی ؟\nسەردێری پرسیار:حوکمی بڕینی نوێژ بێ ھۆکاری شەرعی ؟\nبەرواری دانان :2019-04-25 کۆدی پرسیار:1154\nپرسیار : حوکمی بڕینی نوێژ بێ ھۆکاری شەرعی ؟\nوەڵام : زانایان دەڵێن حەڕامە سەلام بدەیتەوە و نوێژ ببڕیت بێ ھۆکاری ڕوون و شەرعی .\nعبداللە بن عبدالرحمان ال بسام خوا بیپارێزێت دەفەرمووێت : (( حەڕامە سەلام بدەیتەوە و نوێژ ببڕیت بێ ھۆکاری ڕوون و شەرعی . )) توضیح الأحکام ج١ لاپەڕە ٢٣٧ .\nزانایان دەڵێن بڕینی نوێژ دوو حالەتە :\nحالەتی یەکەم : ئەگەر نوێژەکە واجب بوو ، حەڕامە ببڕیت بێ ھۆکاری شەرعی بە یەک دەنگی ھەموو زانایان .\nالموسوعة الفقهية الكويتية باس کراوە دەڵێت : (( بڕینی عیبادەتی واجب دوای داخل بوونی بێ عوزری شەرعی ، دروست نییە بە یەک دەنگی ھەموو زانایان ، چونکە بڕینی بێ ھۆکاری شەرعی گاڵتە کردنە و نەفی حورمەتی عیبادەت دەکات ، بەڵگە ھاتووە نەھی کراوە عیبادەت پووچ بکەیت ، خوای گەورە دەفەرمووێت : " وَلَا تُبْطِلُوا أَعْمَالَكُمْ " .\nسەبارەت بە بڕینی بەھۆی ھۆکارێکی شەرعی دروستە ، نوێژ دەبڕدرێت لەبەر کوشتنی مار و شتی تر ، وە لەبەر فەرمان کردن بە کوشتنی ، ..... )) الموسوعة الفقهية الكويتية (34 / 51) .\nحالەتی دووەم : ئەگەر نوێژەکە سونەت بوو مەجالی تێدایە ئەگەر ببڕیت بێ ھۆکاری شەرعی .\nالموسوعة الفقهية الكويتية باس کراوە دەڵێت : (( سەبارەت بە بڕینی سونەت دوای چوونە ناوی جیاوازی ھەیە لەنێوان زانایان لەسەر حوکمەکەی :\nحەنەفی و مالکی دەڵێن : نابێت ببڕیت دوای داخل بوونی بێ عوزر ، وەک واجب وایە دەبێت تەواوی بکەیت ، چونکە عیبادەتە .\nشافعی و حەنابلە دەڵێن : دروستە سونەت ببڕیت بێجگە لە حەج و عومرە ، لەبەر فەرموودەی : " المتنفل أمير نفسه " أخرجه الترمذي من حديث أم هانئ بلفظ: ( الصائم أمير أو أمين نفسه ) -، بەڵام سونەت وایە تەواوی بکەیت .\nسەبارەت بە حەج و عومرە دەبێت تەواوی بکەیت ، ... )) "الموسوعة الفقهية الكويتية" (34 / 51) .


ئه‌ی ئه‌وانه‌ی باوه‌ڕتان هێناوه، بخۆن له‌و ڕزق و ڕۆزیه چاك و باشانه‌ی كه پێمان به‌خشیوون و به‌رده‌وام سوپاسگوزاری خوا بكه‌ن ئه‌گه‌ر ئێوه ته‌نها ئه‌و ده‌په‌رستن.\nئه‌گه‌ر به‌و خه‌ڵكه نادانه بوترێت: شوێنی ئه‌و به‌رنامه‌یه بكه‌ون كه له‌لایه‌ن خواوه ڕه‌وانه كراوه، ده‌ڵێن: نه‌خێر، هه‌ر شوێنی ئه‌وه ده‌كه‌وین كه باوو باپیرانمان پێوه‌ی ئالووده بوون و له‌سه‌ری ڕاهاتوون، ئایا ئه‌گه‌ر باوو باپیرانیشیان تێ نه‌گه‌یشتوو هیچ نه‌زان و ناشاره‌زاو ڕێنمووییش وه‌رنه‌گرن (هه‌ر شوێنیان ده‌كه‌ون؟!).\nنموونه‌ی بێ باوه‌ڕان (له‌گه‌ڵ پێغه‌مبه‌ردا له‌وه‌ی كه سوود وه‌رناگرن له‌م قورئانه) وه‌كو ئه‌و شوانه وایه: كه هاوار ده‌كات به‌سه‌ر ئاژه‌ڵه‌كه‌یدا، به‌ڵام تێی ناگه‌ن، ته‌نها ئه‌وه‌یه كه گوێیان له هات و هاوارێكه، ئه‌وانه كه‌ڕو لاڵ و كوێرن و ژیری و هۆشمه‌ندیان له ده‌ستداوه.\n(خوای په‌روه‌ردگار) ته‌نها مرداره‌وه بوو و خوێن و گۆشتی به‌راز و ئه‌و ماڵاتانه‌ی كه ناوی غه‌یری خوایان له‌كاتی سه‌ربڕیندا له‌سه‌ر هێنراوه، حه‌رامی كردووه لێتان، جا ئه‌گه‌ر كه‌سێك پێویستی ناچاری كرد به‌خواردنیان بێ زیاده‌ڕه‌وی و له سنوور ده‌رچوون، ئه‌وه هیچ گوناهێكی له‌سه‌رنی یه، به‌ڕاستی خوا زۆر لێخۆشبوو به به‌زه‌یی و دلۆڤانه.\nبێگومان ئه‌وانه‌ی نیگای خوا ده‌شارنه‌وه كه له كتێبه‌كانیاندا ڕه‌وانه‌ی كردوون (ته‌ورات و ئینجیل و قورئان) و به‌و شاردنه‌وه‌یه نرخێكی كه‌م به‌ده‌ست ده‌هێنن (ئه‌گه‌ر هه‌موو دنیاشیان ده‌ستكه‌وێت له به‌رامبه‌ریه‌وه هه‌ركه‌مه)، ئا ئه‌وانه ته‌نها ئاگر ده‌خۆن و سكیانی لێ پڕ ده‌كه‌ن و له ڕۆژی قیامه‌تدا خوای گه‌وره نایاندوێنێت و خاوێنیان ناكاته‌وه (له چڵك و چه‌په‌ڵی گوناهیان) و هه‌ر سزای به‌ئێشیان بۆ هه‌یه...\nئا ئه‌وانه كه‌سانێكن كه گومڕاییان وه‌رگرتووه له باتی هیدایه‌ت و سزایان كڕیوه له باتی چاوپۆشی و لێبووردن، ئای چه‌نده خۆگرن له‌سه‌ر ئاگری دۆزه‌خ!!\n(ئه‌و هه‌ڕه‌شه‌یه) له‌به‌ر ئه‌وه‌یه به‌ڕاستی خوا كتێبه پیرۆزه‌كانی به‌حه‌ق و ڕاستی دابه‌زاندووه، بێگومان ئه‌وانه‌ش كه ناكۆكیان له‌سه‌ری هه‌یه‌و هه‌ر ڕایان جیاوازه له به‌رامبه‌ر كتێبه ئاسمانیه‌كانه‌وه، ئه‌وانه هه‌ر له كێشمه كێش و به‌ربه‌ره‌كانیه‌كی دوور له ڕاستیدان.


روونكردنەوەیەك لە وتەبێژی حكومەتی هەرێمی كوردستانەوە - باسک نێت\nدەستپێك/ هەواڵ/ كوردستان/روونكردنەوەیەك لە وتەبێژی حكومەتی هەرێمی كوردستانەوە\nوتەبێژی حكومەتی هەرێمی كوردستان لە راگەیەندراوێكدا روونكردنەوە لە بارەی پشووی فەرمی لە ناوەندەكانی خوێندن دەدات.\nئەمەی خوارەوە دەقی روونكردنەوەكەیە:.\nدوابەدوای كۆبوونەوەی رۆژی سێشەممەی ئەنجوومەنی وەزیران، ئەنجوومەن ژمارەیەك بڕیاری پەیوەست بە پشووی ناوەندەكانی خوێندنی دەركرد، لەم بارەیەوە بەپێویستمان زانی ئەم روونكردنەوەیە لە بارەی ئەم بابەتەوە بخەینەڕوو.\nپشووەكان بەم شێوەی خوارەوە دەبن:\n1. لە سەرجەم ناوەندەکانی خوێندن و باخچە و قوتابخانە و پەیمانگاکانی سەر بە وەزارەتی پەروەردە (حکومی و ناحکومی / ئەهلی) لە رۆژی چوارشەممە رێکەوتی 2020/2/26 تاوەکو ڕۆژی سێشەممە رێکەوتی 2020/3/10 دەبێتە پشووی فەرمی و (رۆژانی 11 – 2020/3/23 پشووی ساڵانەی خوێندنە لە بەهار)، و رۆژی سێشەممە 2020/3/24 خوێندن لەو شوێنانە دەستپێدەکاتەوە.\n2. لە سەرجەم زانکۆ و پەیمانگاکانی سەر بە وەزارەتی خوێندنی باڵا و توێژینەوەی زانستی (حکومی و تایبەتەکان) لە رۆژی شەممە ڕێکەوتی 2020/2/29 تاوەکو رۆژی سێشەممە رێکەوتـی 2020/3/31 دەبێتە پشـووی فەرمی (کە رۆژانی 11 – 2020/3/23 لەخۆ دەگرێت وەک پشووی ساڵانەی خوێندن لە بەهار)، و رۆژی چوارشەممە 2020/4/1 خوێندن لەو شوێنانە دەستپێدەکاتەوە.\n3. بەڕێزان هەردوو وەزیری پەروەردە و خوێندنی باڵا و توێژینەوەی زانستی دەسەڵاتی قەرەبووکردنەوەی ئەو ڕۆژانەیان هەیە کە بە پشوو ئەژمارکراون بۆ ساڵی خوێندنی 2019 – 2020.\n4. وەزارەتی کار و کاروباری کۆمەڵایەتی دەسەڵاتی رێکخستنەوەی دەوامی دایەنگە و خوێندنگە و پەیمانگاکانی سەر بە وەزارەتیان پێ دەدرێت بە رەچاوکردنی بڕگەکانی ئەم بڕیارە و مەبەستەکانی دەرچوونی.\nوەزیری تەندروستی: هیچ حاڵەتێکی ڤایرۆسی کۆرۆنا لە هەرێمی کوردستان تۆمار نەکراوە\nلە کوەیت و بەحرەین ژمارەی تووشبوانی ڤایرۆسی کۆرۆنا بەرزبووەوە\nحزبوڵڵای عێراق ھەڕەشە لە ئەمەریكا دەكات\nچوار كەس لە ئۆتۆمبێلێكدا لە نزیك دووكان سووتان


ئه‌مڕۆ 26 ساڵ به‌سه‌ر یه‌كه‌مین هه‌ڵبژاردنی په‌رله‌مانی كوردستاندا تێده‌په‌ڕێت\n26 ساڵ له‌مه‌وبه‌رو له‌ڕۆژێكی وه‌ك ئه‌مڕۆدا یه‌كه‌مین هه‌ڵبژاردنی په‌رله‌مانی كوردستان به‌ڕێوه‌چوو، دوای هه‌ڵبژاردنه‌كه‌ش پارتی و یه‌كێتی سیستمی په‌نجا به په‌نجایان په‌یڕه‌و كردو زۆرینه‌ی ڕه‌های كورسیه‌كانی په‌رله‌مانیان به‌سه‌ر خۆیاندا دابه‌شكرد.\nهه‌ڵبژاردنه‌كه كه‌پێشهاتێكی گرنگ بوو بۆ كوردو ناوچه‌كه له19ـی ئایاری 1992 به‌ڕێوه‌چوو، دوای كه‌متر له‌دوو مانگ و له15ـی ته‌موزی هه‌مان ساڵ یه‌كه‌مین دانیشتنی په‌رله‌مان به‌ڕێوه‌چوو، به‌هۆی شه‌ڕی ناوخۆی نێوان پارتی و یه‌كێتی و ده‌رهاویشته‌كانی ئه‌و شه‌ڕه‌شه‌وه" ته‌مه‌نی ئه‌و په‌رله‌مانه له‌چوار ساڵه‌وه بۆ 13 ساڵ درێژبۆوه.\nله‌دوای ساڵی 1992 ـه‌وه تائێستا سێ جاری دیكه‌و له ساڵانی 2005 و 2009 و 2013 هه‌ڵبژاردنی په‌رله‌مان به‌ڕێوه‌چووه، له‌ئێستاشدا خوولی چواره‌می له‌ته‌واو بووندایه‌و بڕیاره له30 ئه‌یلولی داهاتوودا هه‌ڵبژاردنی خوولی پێنجه‌می به‌ڕێوه‌بچێت.\nپه‌رله‌مانی كوردستان له‌ماوه‌ی 26ساڵی ڕابردوودا ڕوبه‌ڕووی چه‌ندین پێشیلكاری یاسایی كراوه‌ته‌وه، له‌وانه درێژكردنه‌وه‌ی ماوه‌ی سه‌رۆكی هه‌رێم له‌حوزه‌یرانی 2013و داخستنی ده‌رگای په‌رله‌مان بۆ ماوه‌ی نزیكه‌ی دووساڵ له‌لایه‌ن پارتیه‌وه.


یەكگرتووی ئیسلامیی كوردستان لە هەڵبژاردنەكانی رابردووی 2018دا فێڵێكی گەورەی لە بزووتنەوەی ئیسلامیی كرد، ئێستا دەیهەوێت فێڵێكی دیكەی لێ بكات، بەڵام چاوەڕوان ناكرێت ئەمجارە رێبەرانی بزووتنەوە بچنە نێو هاوكێشەیەكی بێسوود بۆ خۆیان و زێڕین بۆ یەكگرتوو.\nلە ماوەی پێنج بۆ شەش ساڵی رابردوودا هەوڵی زۆر درا بەرەی ئیسلامی دروست بكرێت، بەڵام هەوڵەكان شكستیان هێنا، پێشووتری یەكگرتوو خۆی بە هاوشانی هاوڕێكانی نەدەزانی، ئێستاش كۆمەڵ، بۆیە بەرەو لیست و هاوپەیمانی ئیسلامی لە دایك نەبوو.\nبەشێك لە شرۆڤەكاران پرسیاری ئەوە دەكەن، كاتێك گۆڕان و پارتی بتوانن هاوپەیمانی بكەن بۆ بەشدارس حكومەت، یان یەكێتی و گۆڕان هاوپەیمانی بۆ هەڵبژاردن بكەن كە زۆرترین توندوتیژیان لەنێواندا بووە بەتایبەت كە هێزییش لەنێوانیاندا بەكارهێندراوە، سەیرە ئیسلامییەكان ناتوانن بچنە بەرەیەكەوە؟ چاودێران بۆ ئەم پرسیارە دەڵێن بەرژەوەندییەكان رێگرن.\nیەكگرتووی ئیسلامی لە سنووری بازنەی 3ی هەڵەبجە بۆ هەڵبژاردنەكان كاندیدەكانی هاوپەیمانی كوردستان و كۆمەڵ دەرچوونیان مسۆگەر كردووە، كێبڕكێ لەنێوان پارتی و یەكگرتوودایە، كە كاندیدی یەكگرتوو موسەنا ئەمینە یەكگرتوو زۆر لە خەمی دەرچوونیەتی و مەترسیی دەرچوونیشی هەیە.\nسەرچاوەیەكی ئاگادار لە حیزبە ئیسلامییەكان گوتی: یەكگرتوو لەسەر ئاستی باڵا بە فەڕمی داوای لە بزووتنەوە كردووە جەماوەرەكەیان لە سنووری هەڵەبجە راسپێرن دەنگ بە موسەنا ئەمین بدەن، لەبەرامبەردا جەماوەری یەكگرتوو دەنگ بە كاندیدی بزووتنەوە دەدەن.\nبزووتنەوە هەرچەند بایكۆتی هەڵبژاردنی لە هەرێمی كوردستان كردووە، بەڵام بۆ كەركوك كاندیدێكی هەیە.\nسەرچاوەیێك لە بزووتنەوەی ئیسلامیی گوتی: جەماوەری بزووتنەوە دەتوانن كاندیدی یەكگرتوو لە هەڵەبجە دەرچێنن، بەڵام جەماوەری یەكگرتوو لە كەركوك هێندە نییە بتوانن كاندیدی بزووتنەوە دەرچێنن، بۆیە مەحاڵە بزووتنەوە بچێتە نێو ئەو رێككەوتنەوە.\nسەرچاوەكەی بزووتنەوە، گوتیشی: لە هاوپەیمانی پێشووی نێوان بزووتنەوە و یەكگرتووش فێڵ لە بزووتنەوە كرا، دوای دەرچوونی كاندیدەكانی یەكگرتوو، ناوی فراكسیۆنەكەیان گۆڕی و لە هیچ پلە و پۆستێكیشداحسابیان بۆ بزووتنەوە نەكرد، كە ئەو كاندیدانەی یەكگرتوو بە پاڵپشتی جەماوەری بزووتنەوە چوونە پەرلەمان.\nگوتیشی: لە چەند ڕۆژی ڕابردوو دوور لە چاوی میدیاكان، شاندێكی باڵای یەكگرتوو سەردانی سەركردایەتی بزووتنەوەیان كردو ئەو داواكارییەیان پێشكەش كردووەتەوە، بەڵام ڕۆژێك دواتر ئەنجوومەنی سەركردایەتی بزووتنەوە كۆبووەوەو لە بەلاغی كۆتایی كۆبوونەوەكەیاندا ئاشكرایانكرد، بزووتنەوەی ئیسلامی سوورە لەسەر هەڵوێستی خۆی كە بایكۆت كردنە و دەنگەكانیشی بە هیچ كاندێدك نادات.\nسیستمی نوێی هەڵبژاردن پشتی بە كاندید بەستووە، دەنگدەر ناتوانێت دەنگ بە حیزب و لیست بدات، تەنها دەتوانێت دەنگ بە كاندید بدات تەنها لە بازنەی خۆی، ئەمەش لە پێناو پتەوكردنی پێوەندی نێوان كاندید و جەماوەر و پابەندكردنی كاندید دوای دەرچوونی بە جێبەجێكردنی بەڵێنەكانی و كاركردن بۆ جەماوەر و دەنگدەرەكەی نەك حیزب، بۆیە حیزبەكان تینیان لێ پەیدابووە.\nئەمە جگە لە ساردو سڕی بانگەشەی هەڵبژاردن و نەمانی متمانەی هاووڵاتیان بە بەڵێن و كاندید و هەڵبژاردن لەسەرانسەری عێراق و چاوەڕێدەكرێت كەمترین بەشداری بكەن كە لە خوار 30%ەوە بێت.


2/18/2021 2:46:00 PM 158 جار خوێندراوەتەوە\nیاسا بۆ ڕێکخستنی ژیانی تاکەکان و ڕێکخستنی ژیانی کۆمەڵگایە نەک بۆ تێکدان و تێکچونی ژیانی کۆمەڵگا و پێشێلکردنی ماف . هەر لەزوەوە و لە بەرەبانی مێژووی مرۆڤایەتی فەرمانڕەواو دەسەڵات بەدەستانی گەل و کۆمەڵگا جیاوازەکانی دنیا لەسەرجەم ناوچە جیاجیاکانی ئەم گەردونە بۆ ڕێکخستنی ژیانی کۆمەڵگاکانیان و بۆ بەدیهێنان و دابینکردنی ژیانێکی هاوسەنگ و دوور لە چەوساندنەوە و دەستدرێژی کردنی تاکەکانی کۆمەڵ بۆ سەر یەکتر هەوڵیان داوە کۆمەڵێک بڕیاروفەرمان دەربکەن کە شوێنی یاسایان گرتۆتەوە . ئەگەر چی ئەم فەرمان و بڕیارانە یاخود یاسایانە بە بەراورد بە سەردەمی ئێستای مرۆڤایەتی ناجۆروناتەواو و دواکەوتوبون، بەڵام بۆ سەردەمی خۆیان و بۆ ئەوکاتی شێوازوژیانی مرۆڤ و مرۆڤایەتی و پێکهاتەو دابەشبونی چینەکانی کۆمەڵگا، وەرچەرخانێکی گەورە بوە و داهێنانێکی نوێ بوە بۆ ڕێکخستنی ژیانی کۆمەڵگاکانیان، چونکە\nیاسا؛ ئاسمانی بێت یا سروشتی، مەدەنی بێت یا سەربازی بۆ پاراستنی مرۆڤ و سروشت و گیانداران بوە لە دەستدرێژی و پاراستنی ماف بوە نەک چەوساندنەوە و دەستدرێژی کردن بۆ سەر یەک.\nبەداخەوە ئەوەی ئێستا لە لەم هەرێمە پیادە دەکرێت دوورە لە هەموو ئەو یاسایانەی بۆ ڕێکخستنی ژیانی کۆمەڵگا و پاراستنی مافی تاک دانراون . یاساکان وەک خۆیان جێبەجێ ناکرێن بەڵکو وەک ئەوەی دەسەڵات بەدەست و خاوەن نفوزی سەربازی و دارایی دەیانەوێت جێبەجێدەکرێت. لە باشوری کوردستان یاخود (کوردستان / عێراق) دەبوو شانازی بە یەک لە نمونە هەرەجوان و شارستانیە کۆنەکانی عێراقی کۆن لە بواری یاسادا بکەین، یاخود شانازی بە هاوبەشی بونمان لە شارستانیەتی میزۆپۆتامیا بکەین کە (یاساکانی حاموڕابی ) بەشێکی گرنگی ئەم شارستانیە هاوبەشەن . ئێمە نەک نەمانتوانیوە درێژە پێدەری بین بە لایەنە جوان و سەردەمیانەکەی،بەڵکوو بوین بە بار بەسەر یاساکانەوە و پێشەنگین لە پێشێلکردن و ناشیرینکردنی یاساکانی سەردەم و ئەو یاسایانەش کە خۆمان دروستکەریانین و ناشیرینکردنی دەسەڵات و حوکمداریشی بەدوای خۆی هێناوە، چونکە سەروەربوونی یاسا دەسەڵات و حوکمەتداری جوان و ڕەشید دەکات وەک چۆن ڕاستگۆیی مرۆڤ جوان و خۆشەویست دەکات .\nیاسا سەروەری سەرچاوەی ژیانێکی ئارام و خۆشگوزەران و پڕ لە بەختەوەریە بۆ تاکەکانی کۆمەڵ و هۆکارێکە بۆ خۆشەویستی تاکەکانی کۆمەڵگا بۆ یەکتر لەلایەک و بۆ دەسەڵات و وابەستەبوون و تەنانەت وەلائی هاونیشتمانی بۆ خاک و نەتەوەو نیشتمان لە لایەکی تر . بە پێچەوانەشەوە کاتێک یاساکان لە پێناوی چەند کەس و چەند گروپێک دەردەچن و تەنانەت هەر بۆ بەرژەوەندیەکانی ئەم کەس و گروپانە جێبەجێ دەکرێت و بۆ مانەوەی زیاتر و دەوڵەمەند بونی زۆرتری ئەم کەس وگروپانە و بەدەسەڵاتەکان بێ دەسەڵاتەکان زیاتر دەچەوسێننەوە مانای وایە خودی یاساکانیش ناشیرن و چەوسێنەر دێنە بەرچاو .\nکاتێک لە هەرێمێک یاسا سەربەخۆ و سەروەرە ئەم هەرێم و حکومەتە وەک مرۆڤێکی ڕاستگۆ دێتە پێش چاو کە پەنجەی ڕێزوخۆشەویستی کۆمەڵگای بۆ ڕادەکێشرێ بە پێچەوانەشەوە سەربەخۆ نەبون و ناسەروەری یاسا وەک مرۆڤێکی ناڕاستگۆیە کە جگە لەوەی قێزەون و بێزراوە ئامادەی ئەنجامدانی هەر کارێکی خراپی ترە کە بەدوای خۆیدا بهێنێت.\nسەروەری یاسا بۆ حوکمڕانی و ڕاستگۆیی بۆ مرۆڤ دوانەی دانەبڕاون\nوەک چۆن درۆکردن سەرچاوەی نەهامەتی و هەڵەی یەک بەدوا یەک و دوور لە بەها کۆمەڵایەتیەکان و کاری نەشیاو و دوور لە مرۆڤایەتی بۆ تاک دەهێنێت بە پێچەوانەشەوە ڕاستگۆیی دووری دەخاتەوە لە هەموو خراپەکاریەک و کارێکی ناڕەواو نامرۆڤانە و قیبلەنمایەکە بۆ ڕێگای ڕاست و دروست .\nنمونەکەی شێخ عەبدوالقادری گەیلانی و دایکی لە سەر ڕاستگۆیی نمونەیەکی جوانە، ( کاتێک شێخ عبدالقادر لە تەمەنی منداڵی بەرەو بەغداد دەچێت و تاکە داوا کە دایکی لێی دەکات ئەوەیە کە هیچ کات درۆ نەکات و چۆن بەهۆی ڕاستگۆیی لە ڕوداوێکی ڕێگری بۆ سەر کاروانەکەیان بە هۆی ڕاستگۆییەکەی کاروانەکە دەپارێزێت و چەتەوڕێگرەکانیش لەسەر دەستی ئەم واز لەم کارە خراپەیان دێنن و ڕێگای ڕاست دەگرنە بەر ) نمونەیەکی جوان و زیندوە لەسەر ڕاستگۆیی و ڕێگای ڕاست و گێڕانەوەی خەڵکی خراپەکاریش بۆ ڕێگای ڕاست . ئەگەر ڕێگای ڕاست دەرگای خراپەکاری بۆ مرۆڤەکان دابخات ئەوا سەروەری یاسا و سەربەخۆبوونی یاساش هەموو دەرگاکانی دزی و گەندەڵی و پێشێلکاری ماف و تاڵانکاری و دزینی قوتی خەڵک و قاچاخچێتی و سەرکوتکردن و دەمکوتکردن و زیندانیکردنی بێ هۆکار و جیاکاری دادەخات .\nئەگەر لە کوردستان یاسا سەروەربێت و دادگاکان سەربەخۆ بوون و یاسا بۆ هەموان یەک یاسا بێت و بەیەکسانی جێبەجێ بکرێت دەبێت بە ڕاستگۆییەکەی شێخ عبدالقادری گەیلانی، کە تەنها چاکە بەدوای خۆیدا دەهێنێت بەڵام بەداخەوە ئەوەی تا ئێستا بەشێکی زۆری گوزەری کردوەو پەیڕەو کراوە دوور بوە لە ڕاستگۆییەکەی شێخ و پڕیەتی لە ناڕاستگۆیی و سەروەرنەبونی یاساو پێشێلکاری زۆر و نەبونی مافی سەرەتایی مرۆڤەکانیش .\nبۆیەش گەندەڵی، دزینی سامانی میللەت، قاچاخچێتی، دزی لە داهاتی گشتی، جیاکاری چینایەتی، تەزویر لە هەڵبژاردن و بەکارهێنانی هێزی چەکدار و بەکارهێنانی ئابوری میللی بۆ خزمەتی دەستەو تاقمێک تا ئێستا لەبرەودایە و هەموو لایەنە باشەکانی ژیانیش لە پوکانەوە .\nهەر کات یاسا سەروەر بوو، هەرکات دادگا سەربەخۆ بوو، هەرکات حزب دوورخرایەوە لە دادگا، هەرکات دەسەڵاتی قەزائی وەک دەسەڵاتێکی سەربەخۆ کاری کرد، ئەوکات سیستەمێک و دەسەڵاتێک وحوکمڕانیەکە، کە ڕاستگۆییەکەی شێخ عبدالقادری گەیلانی جێبەجێ بوە و دورکەوتوینەتەوە لە هەموو شتە خراپەکان . ئەوکات بەها کۆمەڵایەتی و یاسایی و کارگێڕی و دەستوری و ئاینی و مرۆڤایەتیەکانیش پارێزراون و پەیڕەو کراون .


دیوانی پایزه‌كه‌م كۆمه‌ڵێك شیعری شاعیر جوتیار قادر كه‌رێم-ه. شاعیر له هه‌شتاكانه‌وه هۆگری شیعر بووه و شیعر ده‌نووسێت زۆر سه‌رسام بووه به شیعره‌كانی شاعیرانی وه‌ك په‌شێو و له‌تیف هه‌ڵمه‌ت و هێمن موكریانی.\nجوتیار قادر ده‌ڵێت: له ته‌مه‌نی لاویدا، مامۆستا هێمن عه‌شق و خاك و نیشتمانی هه‌موو له‌ناو مێشكی ئێمه‌دا گرێدا و تا گه‌وره‌ش بوون هه‌ر به‌رده‌وام بوو.\nشاعیر خه‌فه‌تی ئه‌وه ده‌خوات كه ترس و تۆقان و كاره‌ساته‌كانی نێوگۆڕه‌پانی سیاسی وململانێی هێزه‌كان شیعری جوان و ناسك و ئه‌وینداری لێ سه‌ندووه و له‌به‌ینی بردووه. هه‌ندێك له‌شیعره‌كانی له‌نێو لوله‌ی تفه‌نگی براكان هه‌نجن به هه‌نجن بوون و هه‌ندێكیشی له‌م دیوانه‌ی دا بڵاوده‌كاته‌وه كه وه‌ك كۆرپه‌ی ساوا و نۆبه‌ره‌ی ساڵ وقۆناغه‌كان هه‌ڵیگرتوون و پاراستوونی.\nشاعیر له پێشه‌كی دیوانه‌كه‌یدا باس له‌وه ده‌كات كه ئه‌وه‌ی له‌به‌رده‌ستاندایه كۆكراوه‌ی قۆناغه جیاوازه‌كانی ته‌مه‌نی نووسینی شاعیرن.\nجوتیار قادر كه‌ریم له لێدوانێكی تایبه‌ت و كورتدا به PUKmedia ی ڕاگه‌یاند: له هه‌شتاكانه‌وه ده‌نووسێت، زۆربه‌ی شیعره‌كانی له‌ناو چوون و ئه‌وه‌ی له دیوانی پایزه‌كه‌م داهاتووه چه‌ند قۆناغی جیاوازی نووسین و به‌بێ ده‌ستكاری خستوومه‌ته به‌ر ده‌ستی خوێنه‌ر.\nجوتیار قادر كه‌ریم ساڵی 1968 له مه‌خموور له دایكبووه و خاوه‌نی بڕوانامه‌ی به‌كالۆریسه له‌به‌شی ڕاگه‌یاندن له زانكۆی سلێمانی و پێشمه‌رگه‌ی خانه‌نشینه و هاوكات ئه‌ندامی ده‌سته‌ی به‌ڕێوه‌بردنی ڕێكخراوی میدیایه‌وه و تا ئێستا به ده‌یان وتار و بابه‌تی له ڕۆژنامه و گۆڤاره‌كانی هه‌رێم به‌چاپ گه‌یاندووه.\nناو كتێب/ پایزه‌كه‌م\nشیعری/ جوتیار قادر كه‌ریم\nساڵی بڵاوكردنه‌وه‌ی/ 2019\nتیراژ/ هه‌زار دانه\nنرخ/ 5000 هه‌زار دینار\nبه‌هاوكاری وه‌زاره‌تی ڕۆشنبیری حكومه‌تی هه‌رێمی كوردستان له‌سه‌ر بودجه‌ی پایته‌ختی ڕۆشنبیری چاپ كراوه.\nناساندنی/ جه‌واد حه‌یده‌ری


٢١ی خەرمانان كۆتایی ڕێفۆرم‌خوازی و چالاكیە دەوڵەتییەكان لە كوردستان\nئەوەی لە ڕۆژی ٢١ی خەرمانانی ٩٧ لە كوردستاندا ڕوویدا و مان‌گرتنی گشتیی خەڵكی كوردستان هەرچەند یەكەم جار نەبوو، بەڵام زۆر جیاواز بوو لەگەڵ جارەكانی پێشووتر. لەسێدارەدانی هاوڕێ ڕامین حسێن‌پەناهی و زانیار و لوقمان مورادی لەلایەك و مووشەك‌بارانی بنكەكانی هەر دوو حیزبی دیموكرات لەلایەكی‌ترەوە بووە هۆی گەشەكردنی سەرلەنوێی ئاگری ژێرخۆڵەمێشی بزووتنەوەی هەمیشە زیندووی كوردستان. خەڵكی كوردستان لە چەند مانگی پێشترەوە و بە پشتیوانی و هەوڵەكانیان لە ڕامین حسێن‌پەناهی و بنەماڵەكەی ئامادەیی خۆیانیان بۆبەرەنگاربوونەوەی كۆماری ئیسلامی و پەتی سێدارە نیشان دابوو. چالاكانی نێوخۆیی لە سەڕاسەری كوردستان و سەرەڕای گوشار و مەترسیەكان، خاوەندارێتی تەواویان لە ڕامین كرد و ئەمەش لە چوارچێوەی چالاكیی مەدەنی و ئەو شێوەی كە لە ساڵی ٧٦ی هەتاوی و بەهاتنە سەركاری دەوڵەتی ڕێفۆرمی خاتەمی سەری هەڵدابوو هاتبووە دەرەوە.\nبەهاتنەسەركاری دەوڵەتی خاتەمی و ڕەوتی ڕێفۆرم‌خواازان لە ئێران، ئەم ڕەوتە لەكوردستانیش خۆی دەرخست و خەڵكانێكی لە دەور خۆ كۆكردەوە. ڕێفۆرم‌خواازان لە ڕاستیدا پارێزەری كۆماری ئیسلامی بوون و لە سەردەمی خاتەمی كە نازناوی سەرداری ئیسلاحات ڕادەكێشیت جگە لە هەندێك ئازادیی سنوورداری ڕاگەیاندنی و ڕێكخراوەگەلی دەست‌كردی مەدەنی، هیچكام لە ئامانج و درووشمە سەرەتاییەكانی ئەم ڕەوتە نەچووە بواری كردارییەوە. زۆربەی تیۆریست و چالاكانی نێو ئەم باڵە لە بازجوو و بەرپرسان و كاربەدەستانی ناوەندە سەركۆت‌گەر و ئەمنییەتەكانی ڕژیم پێكهاتووە و هاوكات تێرۆرگەلی ڕێكخراو لە دەورەی دەسەڵاتداریی ئەواندا ڕێكخرا و دەیان جار كۆمەڵگای نێوخۆیی و بزووتنەوە كۆمەڵایەتییەكان سەركۆت كران. بۆ تێگەیشتنی باشتر لە كارنامەی ڕەشیان ئەوە بەسە تەنیا چاوێك بە ڕووداوەكانی مێژووی دوو دەیەی ڕابردوودا بخشێنینەوە. ڕێفورم‌خوازان لە ساڵی ٨٨ بۆ جارێكی دیكە هەوڵیاندا تاكوو دەسەڵات بە دەستەوە بگرن و لە ئاكامی چاواشەكاری لەلایەن بناژۆخوازانەوە، خەڵكیان هێنایە سەر شەقامەكان و چینی مامناوەند و دەسەڵاتی ناوەندیان بەرامبەر یەك وەستاندەوە. بەڵام لە دوای ئەوەی ناڕەزاییەكان بەرەو خرۆشانی خەڵك و تووندوتیژی و تێك‌هەڵچوون ڕۆیشت، پشتی جەماوەریان بەردا و خۆیان بە بنەمای كۆماری ئیسلامییەوە نزیكتر دیت. ڕووداوەكانی ٨٨ یەكەم خاڵی وەرچەرخانی بزووتنەوەی گۆڕان‌خواز لە ئێران بوو و دەرەنجامەكەی بوو بەوەی كە خەڵك لە خاوەندارێتی و توانای ڕێفورم‌خوازان كەوتنە گومان و دوودڵییەوە. دواتر ئەم بێ‌هیواییە بە هاتنی حەسەن ڕۆحانی كە پاڵپشتی ڕێفورم‌خوازی لەگەڵدا بوو ئەم ناكارامەیی و پەسیڤ‌بوونە زەقتر بووەوە. لە دوای ئاخێزەكانی زستانی ساڵی پار كە چینی هەژاری ڕۆژ بە ڕۆژ ڕوو لە زیادبوون بوو و هەموو ڕەنگ و دەنگە جیاوازەكانی تێدا بەشداربوو دووهەم خاڵی وەرچەرخان هاتە ئاراوە و جەماوەر بەتەنیا لەهەمبەر هەردوو باڵەكەی دەسەڵاتدا وەستایەوە. دڕووشمەكان بۆنی جیاوازی بەخۆوە گرت، لەماوەیەكی كورتدا زیاتر لە ١٠٠ شاری ئێرانی گرتەوە و ئەمجارەیان بناژوخواز و ڕێفورم‌خواز وەكوو یەك لەلایەن خەڵكەوە ڕیسوا كران.\nساڵی ڕابردوو ساڵی كۆتایی‌هاتنی تەمەنی ڕێفۆرم‌خواازان بوو لە ئێران و هەروەها لایەنگرانیان لە كوردستان. لایەنگرانی ڕەوتی ڕێفۆرم لە كوردستان كە خۆیان لەژێر چەتری خەباتی مەدەنی و چالاكیی هێمنانە لە چوارچێوەی دەسەڵاتی كۆماری ئیسلامیدا حەشار دابوو لە كارنەڤاڵی شایی بۆ ڕێفراندۆمی كوردستانی باشورەوە داڕووخانی پێگەی درۆیینی خۆیانیان دیتەوە و هەوڵەكانیان بۆ چەواشەكاری و نزیك‌بوونەوە لە دەنگی جەماوەر خستەگەڕ. لە ڕاستیدا ئەمانە هەمووی بۆ لە دەست‌نەدانی پێگە بوو و هیچی بۆ هاودەنگی جەماوەر نەبوو. كارنەڤاڵی ڕێفراندۆم (ڕەنگەكان) بە تەواوی ئاخێزێكی جەماوەری بۆ حیزبەكانی كوردستانی ئێران و هەروەها كۆماری ئیسلامی نیشاندا و گرینگ‌ترین پەیامی هەبوونی بزووتنەوەیەكی جەماوەری و ماف‌خواز بوو كە خۆی لە چوارچێوەی كۆماری ئیسلامیدا نابینێتەوە. ئەم بزووتنەوە و ئاخێزەكەی لە ماوەی یەك ساڵی ڕابردوودا بە پشتیوانی و هاودەنگی لەگەڵ ڕامین و بنەماڵەكەی دیسانەوە نیشانیدا كە چالاكی بەناو مەدەنی و لە چوارچێوەی كۆماری ئیسلامیدا وەڵام‌دەرەوەی خواست و خولیای جەماوەری كوردستان نییە و تەنیا هەنگاوێك پێش خۆی دەبینێت.\nحیزبەكانی كوردستانی ڕۆژهەڵات و شۆڕشگێڕانی كورد پێویستە بە بیستنی دەنگی جەماوەر كە لە چوارچێوەی چالاكیەكانیدا خۆی دەردەخات، بەكردەوە تاكتیكی شۆڕش و خەباتیان بگۆڕن. تەنیا گۆڕینی درووشم چیتر ناتوانێت خەڵك ئاڕاستە بكات و تەنیا بە ڕاگەیاندنی ئەوەی كە پەرەپێدەری خەباتی جەماوەری دەبین ناكرێت هیوا بە بوون لە ڕابەریی خەباتی بزووتنەوەی كوردستان بێت. پێویستە ڕاستگۆیانە و بەبێ سوواربوونی شەپۆلی ڕەوتی ڕووداوەكان پرۆگرام بۆبەكردەوەیی كردنی دڕووشمەكان هەبێت. لەلایەكی‌ترەوە، بانگەشەی خەباتی ڕادیكاڵی پارتیزانی لەناو شارەكان و بردنی شۆڕشی كوردستان بۆ قۆناغێكی‌تریش لە ئەمڕۆدا یان وەهمێكە وەكوو زۆر دڕووشمی‌تر یان بەرەو هەڵدێر چوونە و بێ‌سوودە. بە لەبەرچاوگرتنی هەموو ڕووداوەكانی كوردستان، ئێران و ناوچەكە و هەروەها هەڵێنانی هەنگاو لەگەڵ زانستی نوێ و ئەم‌ڕۆییدا دەكرێت بە داهاتوو دڵ‌خۆش بین. لە دنیای ئەم‌ڕۆدا بە بوونی سۆشیال‌میدیا و ئامادەیی زانستی ڕۆژ بۆ هەمووان ناكرێت هەوڵ‌بدرێت بەس بۆ گۆڕینی دڕووشم و پاوان‌خوازی و باس‌كردن لە بەرنامەی بێ‌بنەما و بێ‌پشتیوان و لە كۆتاییدا ئاراستەی مێژوویی و درووستی خەڵك بشێوێندرێت. جەماوەری كوردستان لە ٢١ی خەرمانان بەڕوونی پەیامی خۆی ڕاگەیاند و كاتی ئەوە هاتووە حیزبەكانیش گوێ لە دەنگی جەماوەر بن.\nبزووتنەوەی كوردستان و جەماوەری ناوخۆ خوازیاری هاودەنگی و هاوكاریی حیزبەكانیانن و بەكردەوەش پێشوازیی خۆیان لە هاودەنگی نیشان‌دا. هەروەك چۆن خەڵكی كوردستان لەناوخۆ بە هەرسەمپاتێكەوە لە چەپ و ڕاستەوە تا ئیسلامی و بێ‌لایەن هاودەنگ و یەك‌دەنگ ٢١ی خەرمانانیان كرد بە پەڕەیەكی درەوشاوەی‌تر لە خەباتی كوردستاندا، چاوەڕوانیی ئەوەش دەكرێت كە حیزبەكان و لایەنە سیاسیەكانیش بە پێك‌هێنانی هاوپەیمانیەكی زامن‌كراو و گەرەنتی‌دار لەژێر ناوی "بەرەی كوردستانی"، "كونگرەی ڕۆژهەڵات" یان هەر ناوێكی‌تر بەرەو پیری هەڵوێستی جەماوەر هەنگاو هەڵبهێنن.\nئه‌م بابه‌ته 731 جار خوێنراوه‌ته‌وه


رەشید حەیدەری: ناوی بەرهەم: ژیان لە بازنەی ڕووداوەکاندا – بەرگی یەکەم، نووسەری کتێب: قادر ئەلیاسی – pmnews\nبابەت: بیرەوەری ، ژمارەی لاپەڕە: ٤٩٠ ، گێڕەرەوە: جووتیار\nبەر لەوەی بچینە سەر باسێک لەسەر کتێبی «ژیان لە بازنەی ڕووداوەکاندا»، بەجێ دەبێت هەڵوەستەیەک بکەین و لە خۆمان بپرسین: داخوا ئەم بەرهەمە ژیاننامەی نووسەرە یان بیرەوەرییەکانی نووسەر؟ بۆ ئەوەی وەڵامی دروستی ئەم پرسیارەمان دابێتەوە، پێویست دەکات ئاماژە بە جیاوازیی نێوان ئەو دوو فۆرم و شێوازەی نووسین بکەین:\nجیاوازیی سەرەکیی ئەو دوو شێوە نووسینە، لە پلەی یەکەمدا، پێوەندیی بە قەوارە و چۆنیەتیی ئەو بابەتانەوە هەیە کە لە هەرکام لەو دوو ژانرەدا دەخرێنە بەر دیدی خوێنەر. ژیاننامە هەڵگری لیستەیەک ڕێکەوتی جیاجیایە کە بە لەدایکبوونی خاوەن ژیاننامە دەست پێدەکا و کۆمەڵێک ڕووداو لە خۆ دەگرێت کە لە ژیاندا ئەزموونی کردوون. بیرەوەری، هەرچەند پێوەندیی بە ژیانی تاکە کەسێکەوە هەیە، بەڵام سنووری تاکەکەس دەشکێنێ و دەپەرژێتە سەر ژیانی خەڵکانی دەوروبەری. نووسەر ئەو کۆمەڵگەیە دەخاتە ژێر زەڕەبینی کونجکۆڵیی خۆیەوە کە لە سنووری ژیانی ئەودان و تێدەکۆشێ دیاردە کۆمەڵایەتی، کولتووری، سیاسی … یەکان دەستنیشان بکا و پێوەندیی نێوانیان و هۆکاری سەرهەڵدانیان لە ڕوانگەی خۆیەوە بخاتە ڕوو. ئەمە ئەوە دەگەیەنێت کە بیرەوەری لە ژیاننامە بەربڵاوترە. بە واتایەکی تر، ژیاننامە بەرتەسکە و تایبەت بە تاکە کەسێکە کەچی بیرەوەری بەرهەمێکی گشتگیرە و جگە لە تاکی خاوەن بیرەوەری، ئاوڕ لەو کۆمەڵگەیەش دەداتەوە کە تێیدا ژیاوە.\nجیاوازییەکی تری نێوان ژیاننامە و بیرەوەری ئەوەیە کە ژیاننامە لە پەسنی فێرکاری داماڵراوە و بەدەگمەن نەبێ، پەیامێکی بۆ لێوە فێربوون نییە. لە حاڵێکدا، بیرەوەریی نووسەرێکی سەرکەوتوو پڕە لە ئامۆژگاری، ئەزموون و وانەی بەنرخ بۆ لێوە فێربوون. جگە لەوە، بیرەوەری نووسراوەیەکە کە نووسەر ئاگایانە بابەتەکانی دیاری دەکا و ئاراستەی خوێنەریان دەکا. بە واتایەکی تر، ئەوە نووسەرە کە دیاریی دەکات کە خوێنەر چی بخوێنێتەوە و تا چەند لێیەوە فێر بێت. بەڵام ئەم تایبەتمەندییە لە بیوگرافی یان ژیاننامەدا نە بۆ نووسەر و نە بۆ خوێنەریش دەست نادات. بیوگرافی یان ژیاننامە پرسێکی تاکەکەسی و تایبەتییە و هەر لەبەر ئەوەش لە چوارچێوەی خێزان، بنەماڵە، خزم، هاوڕێ وهاوبیروباوەڕی سیاسیدا دەمێنێتەوە؛ بەڵام بیرەوەری سنووری تایبەتی و تاکەکەسی دەبەزێنێ و ڕووی ئاخاوتنی لە هەموو کەسێکە بەبێ جیاوازی. بە لە بەرچاو گرتنی ئەم کورتە پێناسەیەی بیرەوەری و بیوگرافی، خوێنەر بەو ئەنجامە دەگات کە ئەوەی لە پەرتووکی «ژیان لە بازنەی ڕووداوەکاندا» دەیخوێنێتەوە، بیرەوەرییە نەک بیوگرافیی نووسەر. هەروەها، خوێنەر ئەوەشی بۆ دەردەکەوێت کە نووسەر کەسێکی دەست و دڵ کراوەیە و فرەیی بابەت و تەوەری باسەکانی سەلمێنەری ئەو سەخاوەت و دەست و دڵ بازییەن.\nئامانج و مەبەستی سەرەکی لە نووسینی «ژیان لە بازنەی ڕووداوەکاندا» بریتییە لە خۆناساندنی نووسەر بە کۆمەڵی کوردەواری و گەیاندنی زانیاریی بەسوود بە خوێنەران و بە دۆکومێنت کردنی ئەو بڕگەیە لە ژیانی نووسەر کە لە دەسپێکی بەرگی یەکەمەوە دەست پێ دەکات و لە دوا لاپەڕەی دوابەرگدا تەواو دەبێت.\nبەردەنگ یان خوێنەر\nکۆمەڵناسان، خوێندکارانی بواری کۆمەڵناسی، تاکی بیرەوەریخوێن و هەموو ئەو کەسانەی لەو ماوەیەدا ژیاون کە بیرەوەریی نووسەر دەگرێتەوە، دەبنە بەردەنگ و خوێنەری «ژیان لە بازنەی ڕووداوەکاندا». جگە لەوە، لە ساڵانی داهاتوودا، لەبەر فرەلایەن بوونی ناوەرۆک و ناوئاخنەکەی، ئەو بەرهەمە دەبێتە سەرچاوەیەکی بەبایەخ و جێی متمانە بۆ نووسەران و خوێندکاران، بەتایبەت بۆ ئەو کەسانەی کە بیانهەوێ لە بواری کۆمەڵایەتیدا، لێکۆڵینەوە بکەن.\nلە کتێبی «ژیان لە بازنەی ڕووداوەکاندا» گێڕەرەوە «جووتیار»ە کە لەباتیی نووسەر دەدوێ و ڕووداوەکان دەگێڕێتەوە. نووسەر، بە ئەگەری زۆر، ئەم ناوەی لەبەر ئەوە داناوە تا لە دووپاتبوونەوەی ناوی خۆی «قادر ئەلیاسی» بەرگری بکات و بەم کارە خوێنەر لە ماندوو بوون بپارێزێت. نووسەر بەمەوە ناوەستێت و لە چەندین جێگەی نێو کتێبەکەدا، بەر بە دووپاتبوونەوەی نازناوی «جووتیار»یش دەگرێت. لەو شوێنانەدا بە دەستەواژەی «نووسەری ئەم دێڕانە» دەدوێ ولە هێنانی ناوی جووتیار پارێز دەکا.\nڕاوێژ و بیروڕا گۆڕینەوە:\nئەوەی ناوئاخنی «ژیان لە بازنەی ڕووداوەکاندا» بەهێزتر و دەوڵەمەندتر دەکات، ڕاوێژ و بیروڕا گۆڕینەوەی نووسەرە لەگەڵ کەسانی شارەزای دەوروبەری. ئەم کەسانە، وەک لە کتێبەکەدا دەردەکەوێ، خزمەتێکی شایانیان بە ناوەرۆکدارتر کردنی کتێبەکە کردووە. ئەم چەشنە لە ڕاوێژ و بیروڕا گۆڕینەوە ڕاستی و بێ هەڵە بوونی ڕووداوەکان دەسەلمێنێ و خوێنەران دەتوانن بێ دوودڵی و شک و گومان بابەتەکان بخوێننەوە و وەک دەقی ڕاستەقینە بە یادەوەریی خۆیانی بسپێرن.\nزمان و ڕێنووس:\nکتێبی «ژیان لە بازنەی ڕووداوەکاندا» بەگشتی لە پەخشان و تا ڕادەیەکیش لە شیعر پێک هاتووە و بە کوردیی ناوەڕاست نووسراوە. هاوکات نووسەر وشە و دەستەواژە و تەنانەت ڕستەی دانیشتوانی زەهاو و دەورووبەریشی لە نووسینەکەیدا بەکار هێناوە. خوێنەر بە خوێندنەوەی کتێبەکە، لە زۆر جێگادا، سەری بەم وشە و دەستەواژە و ڕستانەدا دەتەقێتەوە و لەبەر ئەوەش، من لێرەدا لە هێنانی نموونە خۆ دەبوێرم.\nجگەلەوە، نووسەر دەقی هەورامی، کەڵهوڕی و فارسیی لە کتێبەکەدا هێناون کە واتاکانیانی بە کوردیی ناوەڕاست لێک داوەتەوە و ئەم کارەش بۆ ئەو خوێنەرانەی کە بەسەر هەورامی، کەڵهوڕی و فارسیدا زاڵ نین، کارێکی زۆر باشە و بەرز دەنرخێندرێ. هەرچەند ڕێگای دروستتر ئەوەیە کە خوێنەری کورد گەیشتبێتە ئەو ئاستە لە تێگەیشتوویی زمانی (لە هەورامی و کەڵهوڕیدا) کە پێویستیی بەو جۆرە وەرگێڕانانە نەبێت.\nنووسەر دوو پیتی نوێی بۆ یەکەمجار لە نووسراوەی کوردیی ناوەڕاستدا بەکار هێناوە کە ئەگەر ئەو دوو پیتە نەبان کتێبەکە لە ژمارەیەکی ئێجگار زۆری وشە بێبەش دەبوو و کتێبەکە ناتەواو لە چاپ دەدرا. نووسەر لە پێشەکیی کتێبەکەیدا لەسەر ئەو دوو پیتە نوێیە ڕوونکردنەوەی نووسیوە و خوێنەر دەتوانێ بەر لە خوێندنەوەی کتێبەکە سەرنجیان بدا و ئەگەر نوێ بن بۆی، شێوەی گۆکردنیان فێر بێت.\nدەمی سەرەکیی کار (فعل) لە کتێبەکەدا بەگشتی بریتییە لە: «دەمی ئێستا»، «دەمی ڕابردووی سادە»، «دەمی ڕابردووی بەردەوام» و «دەمی ڕابردووی گێڕانەوە» و «دەمی ڕابردووی دوور».\nلە کۆتایی کتێبەکەدا، نووسەر فەرهەنگۆکێکی داناوە کە ٢٩٩ وشە لە خۆ دەگرێت. ئەم وشانە تایبەت بە ناوچەی زەهاو و دەوروبەریەتی و نووسەر بە هێنانیان لە دەقدا پاراستنیانی لە دواڕۆژدا مسۆگەر کردووە.\nلە بواری ڕێنووسدا، وەک خوێنەرێک، سەرنجەکانی خۆم بۆ نووسەر دەنێرم کە لە چاپەکانی داهاتوودا لەبەرچاویان بگرێت.\nلێکهەڵپێکانی مژارەکان (پێکەوە گرێدانی بەشەکان)\nبنەمایەکی گرینگ لە نووسیندا، کە لە کتێبی «ژیان لە بازنەی ڕووداوەکاندا»، وەک هەر کتێبێکی جێگای پەسندی دیکە، ڕەچاو کراوە، پێکەوە گرێدانی بەشەکانە. لە کتێبدا، ئاشکرایە کە هەر بەشێک دەکرێ سەربەخۆ بێت. بەڵام گرینگ ئەوەیە کە دوو بەش کە بە دوای یەکدا دێن، سەرەڕای جیابوونی بابەتەکانیان، بکرێ لێک گرێ بدرێن. ئەمەش بەو شێوەیە دەکرێت کە نووسەر لە کۆتایی هەر بەشێکدا، بە یەک یان دوو ڕستە، بەشەکە دەبەسێتەوە بە بەشی دوای خۆیەوە. با لە زەینی خۆماندا ڕووبارێک وێنا بکەین کە لە داوێنی شاخێکدا لە کانیاوێکەوە سەرچاوە دەگرێ و بە مەودایەکدا تێدەپەڕێ و دەخوشێ تا دەگاتە دوا وێزگە، کە ڕەنگە دەریا بێت. لە درێژەی ڕێگادا چەندین کانیاو دەڕژێنە ناو ڕووبارەکەوە. ئەگەر ئەو کانیاوانە ڕێگای ڕژانە نێو ڕووبارەکەیان بۆ خۆش نەکرێت، ناتوانن ببنە بەشێک لە ڕووبارەکە. ئەو دەم ڕووبارەکەش ئیدی ئەو ڕووبارە مەزنە نابێت کە چاوەڕوان دەکرێت.\n«ژیان لە بازنەی ڕووداوەکاندا» کتێبێکی فرەمژارە. نووسەر وەستایانە مژارەکانی وەک ئاڵقەی زنجیرێکی درێژ لێک هەڵپێکاون. ئەم لێکگرێدانە فۆرمی جیاجیای هەیە کە بەکورتی ئاماژەی پێ دەکەین:\nیەکەم: هیندێک جار، سەردێڕەکان لە ڕووی ناوەرۆکەوە لێک نزیکن. ئیتر بابەتەکان بە هۆی نزیکییان لە یەکتر پێویستییان بە ڕوون کردنەوەی زیاتر نییە کە بە یەکەوەیان گرێ بدات. جووتیار، بۆ وێنە، لە لاپەڕەی ١٨٥دا لە ژێر سەردێڕی «کفرکردن»دا باس لەو دیاردە کۆمەڵایەتییە دەکات کە لە نێو خەڵکدا باو بووە. مژاری دووەمی هەمان لاپەڕە بریتییە لە «سوێندخواردن». سوێندخواردنی بە درۆ و کفرکردن لە ڕووی واتا و ناوەرۆکەوە، لە یەک خانەدا جێ دەگرن و هەر دوو مژارەکە، بەشێوەیەکی سروشتی لێک هەڵپێکراون و پێویست بە هێنانی ڕستەی گرێدەر لە نێوان دوو بابەتەکەدا نییە.\nدووەم: دەکرێ دوو یان چەند مژار بەتەواوی لێک جیا بن و بە هێنانی ڕستەیەک لە کۆتایی مژاری یەکەم، مژارەکە بە مژاری دووەمەوە، یان دووەم و سێهەمەوە، ببەسترێتەوە. بۆ نموونە لە لاپەڕەی ١٦٥دا بابەتێک هاتووە بە ناوی «گێسکەلەوان». ئەوەی لە دوابڕگەی ئەم مژارەدا هاتووە، ڕۆڵی هەڵپێکانی بابەتەکەی بە بابەتی دواترەوە هەیە کە لە بڕگەکەدا ئاماژەیان پێ دەکرێت. نووسەر دەنووسێت:\n“ئەگەرچی ڕشتەی خەیاڵی جووتیار هەر لە دەوری ئەو ساڵانەدا دەخولێتەوە کە نەبوونی و هەژاری لە لایەک و چەتوونی و هەڵەچەریی ئەم و هاوڕێکانی تێدا بەرجەستە دەبێ، بەڵام گێڕانەوەی هەندێ چیرۆک و ڕێ و ڕەسمی ئەو کاتەی دەشتی زەهاو نابێ لە بیر بکرێ، چونکە بەشێکیان ئێستاش هەر باسیان لێوە دەکرێ. یەکێک لەو چیرۆکانە، بەهاری کوردی و کوڕی سەیاگە”:\nشایانی باسە کە «کوڕی سەیاگ» سەردێڕی بابەتی دووەمە.\nچەند نموونەی دیکەی لێک گرێدانی بابەتێک بە بابەتی دوای خۆی:\nیەکەم: مژاری “هەڵوێستەیەک سەبارەت بە خاڵی ٨ی ئەو بڕیارنامەیە”\nئەم مژارە لە لاپەڕەی ٣٧٤ەوە دەست پێ دەکا و لە لاپەڕەی ٣٧٩دا تەواو دەبێت. ئەم بابەتە بەم ڕستەیەی خوارەوە بە بابەتی دوای خۆیەوە “چیرۆکەکەی شێخ هۆمەر” گرێ دەدرێت:\n“بەر لەوەی گێڕانەوەکە پێشی ڕووداوەکان بکەوێ با چیرۆکی مارەکەی شێخ هۆمەر بکەینە کۆتایی ئەم باسە:”\nئەی مژاری “چیرۆکەکەی شێخ هۆمەر” چۆن بە مژاری دوای خۆیەوە گرێ دەدرێت؟\nوەڵام: ئەم بابەتەش، دیسان بە هێنانی ڕستەیەک لە کۆتایی بابەتەکەوە بە بابەتی دوای خۆی، «عێراق»ەوە گرێ دەدرێت:\n“بۆ زانینی ئەو ڕووداوە باشتر وایە ئاوڕێکی کورت لە مێژووی عێراق بدەینەوە:”\nپێشنیار: بەجێ دەبێت کە نووسەر بەر لە چاپی دووەمی کتێبی «ژیان لە بازنەی ڕووداوەکاندا» چاوێک بە لێکگرێدراویی مژارەکاندا بخشێنێتەوە و لە لێکگرێدراویی بابەتەکان زیاتر دڵنیا ببێت.\nهەموو نووسەرێک، جا چ ڕۆماننووس بێت، یان مێژوونووس، یان وتارنووس، … هتد بەسانایی دەتوانێ لەسەر مژاری دڵخوازی خۆی بنووسێت. دەشتوانێ لە تەواوی نووسینەکانیدا، بێلایەنی بپارێزێت. بەڵام داخوا هەموو نووسەرێک دەتوانێ سەبارەت بە خۆی بنووسێت و بێلایەن بێت؟ دەتوانێ نەترسێ و پێ لە هەڵەی خۆی بنێ؟ دەتوانێ حورمەتی پێنووس بگرێت و ئەوە بنووسێت کە ڕووی داوە، نەک ئەوەی کە دڵ پێی خۆشە؟\nوەڵامی من بۆ ئەم پرسیارە ”ئەرێ”یە. ئەمە وەڵامێکە کە نەک هەر من بەڵکوو هەموو خوێنەرێکی بێلایەن لە دوای خوێندنەوەی کتێبی «ژیان لە بازنەی ڕووداوەکاندا» پێی دەگا.\nهێمای بێلایەنی و ئەمانەتداری کامانەن؟\nلەم پەرتووکەدا، بۆ سەلماندنی بێلایەنی و ئەمانەتداریی نووسەر هەر ئەوەندە بەسە کە جووتیار قارەمان نییە و لە قارەمان خوڵقێنی خۆی دوور گرتووە. هەرچەند منداڵان لە سەردەمی جووتیار و تەنانەت ئێستایشدا بێ ماف بوون و هەن، بەڵام هەر لەو چاخ و کۆمەڵگەیەدا نموونەی ڕیزپەڕ، منداڵی بەختەوەر و مافپارێزراو، هەبوون و هەن کە جووتیار دەیتوانی وەک یەکێک لەو منداڵە ڕیزپەڕانە خۆی دەربخات. دەشکرا جێگای پەسندی خوێنەریش بێت. بەڵام ڕاستوێژی و ئەمانەتداری و گەڕانەوە بۆ ویژدانی بێدار و نەنووستوو، پاڵیان بە نووسەرەوە ناوە لە قارەمانسازی خۆی ببوێرێ. ئەمەش لە خوێندنەوەی کتێبەکەدا بەڕوونی دەردەکەوێت. خاڵێکی گرینگی دیکە لەم پێوەندییەدا ئەوەیە کە جووتیار نە لە خۆی و نە لە بنەماڵەکەی «مرۆڤی باڵا» ناخوڵقێنێ. لە نووسینی بیرەوەریدا، نووسەر لە داڕشتنی دەق و پێناسەی کەسایەتییەکانی نێو نووسراوەکەیدا دەستی ئاوەڵایە. لە مەیدانێکدایە بە پانتایی دەشتی زەهاو و تێیدا دەکەوێتە مانۆڕدان.سوارچاکێکە کە دەتوانێ بە ئارەزووی دڵ ئەسپی زینکراوی خۆی لەو مەیدانەدا تاو بدا و نزیکەکانی خۆی تا لووتکەی چیای بایکەوان و کەژی داڵەهۆ بەرز بکاتەوە. ئەو ئەم هەل و دەرفەتەی بۆ دەڕەخسێت، بەڵام وا ناکات. لەبەر چی؟ وەڵام ڕوونە: هەر بۆ ئەوەی خزمەت بە ڕاستی بکات.\nهەمووی ئەمانە لەسەر یەک سەلمێنەری ڕاستگۆیی و ڕێزگرتنی نووسەرە لە پێنووس و هەر ئەم تایبەتمەندییانەشن کە وەک پەرژینێکی بتەو یان شوورەی ئاسن، بەرهەمەکە لە ناڕاستی دەپارێزن و دەیگوازنەوە بۆ نەوەی دواڕۆژ، بەتایبەت لە دەڤەری کرماشان و دەشتی زەهاو. ئەگەر کەسێک بەپێچەوانەی ئەم تێگەیشتنە لە «ژیان لە بازنەی ڕووداوەکاندا» قسەیەکی بۆ وتن هەیە، با بە بەڵگە هێنانەوە لە خودی کتێبەکە بیسەلمێنێت.\nلایەنی خەمهێنەر و شادیهێن\nلە گێڕانەوەی بیرەوەریدا، نووسەر زەحمەتە بتوانێ لە ڕووداوی دڵتەزێن و ڕووداوی شادیهێن خۆی لا بدات. بیرەوەرییەکانی جووتیار هەم چیرۆکی خەمهێنەر و دڵتەزێنیان تێدایە و هەم نموونەی بەسەرهاتی شادیبەخش و هەستبزوێن. لە خوێندنەوەی کتێبدا، چ بیرەوەری بێت، چ ڕۆمان، خوێنەر ناتوانێ بێلایەن بێ و نەکەوێتە ژێر کاریگەریی ئەو دوو لایەنەی ژیانی کاراکتەرە سەرەکییەکان. جووتیار، وەک کەسایەتیی یەکەم، بە هۆی ڕووداوەکانەوە لە درێژەی ژیانیدا تووشی خفەت و خەم و ناڕەحەتی دەبێت. ئەمە وا دەکات کە خوێنەریش ناڕەحەت ببێت. لە «ژیان لە بازنەی ڕووداوەکاندا» نووسەر دەستی خوێنەر دەگرێ و بەنێو ڕووداوە تاڵ و خەمهێنەرەکاندا دەیگێڕێت. لەم گەشتەدا، ئاسان نییە خوێنەری دەربەست لە جووتیاری نووسەر جیا بکرێتەوە. بەڵام، وەک وتوویانە، لە دوای هەر شەوێکی تاریک، ڕۆژێکی ڕووناک دنیا تیشکپڕژێن دەکا و تاریکی تار دەنێ و دوای هەر خەم و ناڕەحەتییەک، جووتیار شادی و پێکەنین دەخاتە سەر لێوی خوێنەر و بەو جۆرە تەمی خەم و خەفەتباریی هەر ڕووداوێکی دڵتەزێن بە قاقای خەندە لە دڵی خوێنەر دەردەهێنێ و دەیسڕێتەوە. ئەمەش دوو نموونە لەو دوو لایەنەی ژیان لە بیرەوەرییەکانی جووتیاردا:\nجووتیار هۆگری خاڵۆزاکانی (ڕەزا و مەحموود) بووە. ئەم هۆگرییە پاڵی پێوە ناوە ببێت بە بەرخەلەوان و بۆ ماوەی دوو مانگ لە ماڵی ئامۆزای دایکی، لالۆ ڕەسووڵ، کە دراوسێی ماڵی خاڵۆی بووە، ئەرکێک ڕاپەڕێنێت کە پڕ بووە لە ڕەنج و ئازار و کوێرەوەری. جووتیار لەو بارەیەوە دەنووسێ: ”نەتەنیا خاڵۆزاکانی نەدیت، بەڵکوو هێندە ئازار و شەونخوونی و برسییەتیی چەشت کە ئێستاش وەبیری دێتەوە، تووشی ڕق و تووڕەییەکی لە ڕادەبەدەر بەرامبەر بەو سەردەمە دەبێتەوە.”\nئەمەی لەسەرەوە باس کرا بەشێکی کەمە لەو ئازار و مەینەتییەی کە جووتیار لە ژیانی مناڵیی خۆیدا تووشی بووە و بەداخەوە لە مەرگی خاڵۆزاکانیدا دەگاتە لووتکە:\nلە لاپەڕەی ٣٤٨دا، جووتیار بەسەرهاتێکی دڵتەزێن دەگێڕێتەوە کە خوێنەر شۆک دەکات. هەڵدێرانی کۆمپرێسییەک بە ٢٨ سەرنشینەوە کە هەر دوو خاڵۆزاکەی جووتیاریشی تێدا بووە. لەو ڕووداوەدا ڕەزای خاڵۆزای دەسبەجێ دەمرێ و مەحموودی خاڵۆزایشی وەها بریندار دەبێ کە ساڵێک دواتر ماڵاوایی لە ژیان دەکات. جووتیار لەم بارەیەوە دەنووسێت: “ئەم کارەساتە شوێنێکی خراپی دەروونیی لەسەر جووتیار دانا….”\nتایبەتمەندیی هەرە ڕوون و بەرچاوی ژیان ئەوەیە کە مرۆڤ خەمەکان فەرامۆش دەکا و شادی جێگایان دەگرێتەوە. جووتیار بەدرێژایی بەشێکی زۆر لە ژیانی منداڵیی لەگەڵ ڕەنج و کوێرەوەری دەست و پەنجەی نەرم کردووە. دوو شت کاریگەرییان لەسەر ژیانی جووتیار لە دەورانی منداڵی و مێرمنداڵییدا هەبووە و شادییان پێ بەخشیوە: یەکەمیان کرانەوەی دەرگای قوتابخانە و دووەمیان کرانەوەی دەرگای هونەر بە ڕووی ناوبراودا بووە. لە بواری خوێندندا مامۆستا نەسیری و لە بواری هونەر و گۆرانیشدا، هونەرمەند یەدوڵای ڕەحمانی ڕۆڵی گرینگیان هەبووە. ئەو دوو بوارەش لایەنی شادیهێن لە ژیانی جووتیاردا پێک دێنن.\nکاریگەریی نووسەر لەسەر خوێنەر\nئەگەر خوێندنەوەی کتێبێک کاریگەریی لەسەر خوێنەر دانا، ئەم کاریگەرییە تەنیا یەک واتا دەگەیەنێت: نووسەر لە گەیاندنی پەیام یان پەیامەکانیدا سەرکەوتوو بووە. کتێب کاتێک سەرکەوتوویە کە نووسەر بە هەستەوە نووسیبێتی و ڕاستگۆیی تێیدا ڕەنگی دابێتەوە. ئەوەی لە دڵەوە بێت، لە دڵدا جێ دەگرێت. کاتێک بیرەوەرییەکان دەخوێنیتەوە مرۆڤ وا هەست دەکات لە کۆڕێکدا دانیشتتووە کە نووسەر تێیدا بەشدارە و بیرەوەرییەکانیت بۆ دەخوێنێتەوە. تۆ تەنیا گوێگری و هەموو بیر و هۆشت تەرخان کردووە بۆ بیستن. هەست دەکەی خۆت لە نێو ڕووداوەکاندای. قسەکان لەسەر دڵ دەنیشن. بە خۆت دەڵێیت ئەوەی لە دڵەوە هەڵبقوڵێت هەر دەبێ لە دڵدا جێ بگرێت. پەیڤ و ئاخاوتنێک کە لە دڵدا جێ بگرێت، تەنیا ئەوە نییە کە لە دڵەوە هاتبێت بەڵکوو ئەوەیشە کە لە «ڕاستی»یەوە سەرچاوەی گرتووە.


ئەردۆغان: مامەڵەکردن بە دۆلار ”بارگرانییە“ بەسەر جیهانەوە\nسەرۆک کۆماری تورکیا رێگایەکی نوێ بۆ بەرزکردنەوەی بەهای دراوی وڵاتەکەی بەکار دەهێنێت و داوای کۆدەنگییەکی نێودەوڵەتی دەکات.\nرۆژی یەکشەممە 2/9/2018، رەجەب تەییب ئەردۆغان، سەرۆک کۆماری تورکیا لە وتارێکدا لە کۆنگرەی خاوەنکارانی تورکیا- قڕگیزیا لە شاری بیشکەکی پایتەختی قڕگیزستان، رایگەیاند، پێویستە مامەڵە نێودەوڵەتییەکان چیتر بە دۆلاری ئەمریکی نەکرێن، بەڵکو بە دراوی وڵاتەکان بکرێن.\nرەجەب تەییب ئەردۆغان هەروەها رایگەیاندووە، مامەڵەکردن بە دۆلار ”بارگرانییە" بەسەر جیهان و رۆژ بەڕۆژیش بارگرانییەکەی زیاتر دەبێت.\nئەو لێدوانەی سەرۆک کۆماری تورکیا لەکاتێک دایە، کە هەفتەی رابردوو کەمال کلیچدارئۆغڵی سەرۆکی پارتی گەلی کۆماری (جەهەپە)ی ئۆپۆزیسیۆنی تورکیا رایگەیاند، ئەردۆغان هەموو گرێبەستە بازرگانییە گەورەکانی وڵاتەکەی بە دۆلار ئەنجام داوە.\nئیوارەی رۆژی هەینی 31/8/2018 (لە کاتی داخستنی بۆرسەی دراو لە دوا رۆژی هەفتەدا، کە تا سەرلەبەیانیی رۆژی دووشەممە لەم بەهایە جێگیر دەبێت)، بەهای 100 دۆلار بەرامبەر 655 لیرە بوو، لە کاتێکدا، لە ناوەڕاستی هەفتەی رابردوو، 600 - 620 لیرە بوو.


باڵیوزخانەی ئیتاڵیا: كارئاسانی بۆ نزیكەی 100 كاندیدی تواناسازی | وەزارەتى خوێندنى باڵا و توێژینەوەى زانستى\nباڵیوزخانەی ئیتاڵیا: كارئاسانی بۆ نزیكەی 100 كاندیدی تواناسازی\nبەئامانجی كارئاسانیكردن و هاریكاریكردنی كاندیداكانی بەرنامەی تواناسازی بۆ خوێندن لە زانكۆ و دامەزراوە زانستیەكانی ئیتاڵیا، ئەمرۆ سێ شەممە 22/5/2012 یاداشتێكی لێك تێگەیشتن لە نێوان د.عەلی سەعید وەزیری خوێندنی باڵاو توێژینەوەی زانستی و ( جێرارتۆ كەرانتی) باڵیۆزی ئیتاڵیا لە عێراق ئیمزا كرا.\nئیمزاكردنی ئەو یاداشتە لە میانەی سەردانێكی وەفدی باڵۆزخانەی ئیتاڵیا بۆ وەزارەتی خوێندنی باڵا هات كە بەپێی ناوەرۆكی ئەو یاداشتە باڵیوزخانەی ئیتاڵیا لە رێگەی كۆنسڵگەری وڵاتەكەی لە هەولێر كارئاسانی بۆ كاندیداكانی بەرنامەی تواناسازی دەكات بەتایبەت لە وەرگرتنی ئۆفەری ئەكادیمی و ئۆفەری زمان لە زانكۆ و دامەزراوە پێشكەوتووەكانی ئیتاڵیا.\nدوا بەدوای ئیمزاكردنی یاداشتەكەش د.عەلی سەعید وەزیری خوێندنی باڵاو توێژینەوەی زانستی لە لێدوانێكدا بۆ كەناڵەكانی راگەیاندن بەگرنگیەوە ئاماژەی بە ئیمزاكردنی ئەو یاداشتە كرد، هەروەك ناوەرۆكی یاداشتەكەشی بۆ كەناڵەكانی راگەیاندن رونكردەوە، هیواشی خواست پەیوەندی زانستی نێوان حكومەتی هەرێمی كوردستان و ئیتاڵیا بەرەوپێشچوونی زیاتر بەخۆیەوە ببینێت.\nهەر بەو بۆنەیەوە ( جێرارتۆ كەرانتی) باڵیۆزی ئیتاڵیا لە عێراق لە لێدوانێكدا بۆ پەیامنێران دوای ئەوەی خۆشحاڵی خۆی بەسەردانەكەی بۆ كوردستان و ئیمزاكردنی ئەو یاداشتە دەربڕی كە بەهۆیەوە ئۆفەری ئەكادیمی و ئۆفەری زمان بۆ نزیكەی 100 خوێندكاری و قوتابی بەرنامەی تواناسازی دابین دەكرێت، ئاماژەی بەوەشدا كێشەی كۆمپانیا ئیتاڵیەكان لە كوردستان ئەو كارمەندە كوردانەیە كە لەگەڵیان كاردەكەن و زمانی ئیتاڵی نازانن، هیوای خواست ئیمزاكردنی ئەو گرێبەستە رێگە خۆش بكات بۆ خوێندكاران و قوتابیان تا لە زانكۆكان نەك هەر فێری زمانی ئیتاڵی ببن، بەڵكو فێری كولتوری خەڵكی ئیتاڵیاش ببن تا لە گەڕانەوەیان بۆ كوردستان هاریكاری ئەو كۆمپانیا ئیتاڵیانە بكەن كە لە كوردستان كار دەكەن.


كاتێ سەرۆكی گەورەترین دەزگا شەرعیەكانی وڵات دەوڵەمنترین خەڵكانی ناو كۆمەڵگەبن ئەوە ئەوە ئەگەیەنێ كە دەستپیسی و دزی لەسەرەوە بۆ خوارەوە كشاوە و ئیتر ناتوانرێ چاوڕوانی زۆر لەە دەزگا شەرعیانە بكەی.\nهیچ شتێك وەك خۆی خراپ نیە، بەڵكو بەكاربەرەكەی خراپ بەكاری ئەهێنێ، واتە خود خۆی لەخۆیا چاكە بەڵكو بەفەرمانی بكەر ڕەوشتی باش و خراپ دایاری ئەكرێ، هەڵبەتە لە كۆمەڵگەی ئێمە لە دوای ساڵی ١٩٩١وە ئەم سەرەتا سادەیە تێكچووە یان ڕاستر بڵێین تێكدراوە.\nبێ ڕەوشت ناتوانێ دژی بەد ڕەوشتی ببێتەوە، بەڵام ئەتوانێ لە پشت بێ ڕەوشتێكەوە بێت بۆ سەرخستنی بەد ڕەوشتی، بەو جۆرەش ئەو كەسە دوو جار بێ ڕەوشتە، ئەمەش جۆرێكە لەو مۆدێلەی ئێستا كاری پێئەكرێ كە بێ ڕەوشتەكان بۆ مانەوەو سەركەوتن بەد ڕەوشتەكان ئەكەنە ڕاوێژكارو دەمڕاست.\nسەركەوتن و ناوبانگ چەن لە ڕێی بێ ڕەوشتی و كاری خراپەوە بە خێرایی پێی بگەیت هەر بەهەمان خێرایش ئەیدۆڕێنرێ.\nواتە باش و خراپ هەر بە ڕەوشت دیاری ئەكرێ، كە ڕەوشت بەرز و باڵا بوو هەموو ئەوانەی لە دایك ئەبن و بەرهەم ئەهێنرێن ڕوپۆشكرا و ناوەرۆكی جوانی ڕەوشت ئەبن، پێچەوانەكەشی راستە.\nئەكرێت كۆمەڵگە بەبێ یاسا بەڕێوە بچێت بەڵام بەبێ ڕەوشت بەڕێوە ناچێت، واتە ڕەوشت ڕاگری كۆمەڵگەیە نەك یاسا چونكە سەرەتا و سەرچاوە و چاوگ بۆ یاسا ڕەوشتە، بەڵام پێچەوانەكەی هەڵەیە واتە یاسای زۆرو باش ناتوانێ كۆمەڵگەیەكی بە ڕەوشت بەرهەمبێنێ چونكە ڕەوشتی كۆمەڵگە بڕیاردەرە چۆن یاساكە بەكارئەهێنێ.\nپەروەردەی كۆمەڵگە بەسیاسی بەڕەوشت ئەكرێت، بە سیستمی بە ڕەوشت ئەكرێت، كە سیستم و دەسەڵات خۆی بێ ڕەوشت بوو ئیتر ڕەوشتی پەروەردەیی ون ئەبێت، ئەوانە یەنە ناوەوە كەخۆپیشاندەران ئەكوژن، ڕەخنە گران ئەكوژن، شەق لەمامۆستا ئەیەن،كچی حەوت ساڵ لاقە ئەكەن، بەئارەزوی دڵیان دزی و تاڵانی ئەكەن.\nڕەوشت نەبوو ویژدان نابێت حاكم و دەسەڵاتدارەكانیش بێ ویژدان دەبن، كە ڕەوشتت نەبوو بەها نامێنێت، كەبەها نەما ژیانی شكۆمەندانە نامێنێت، سەرسەری و چەتەو شەقاوە و بێ ڕەوشت و دز دەبن بەهەموو شتێك، یاساش بۆخۆی بەشێك ئەبێت لە پارێزەری ئەو چەتانە.\nهەرێمی كوردستان نمونەیەكە لە بڵاو بوونەوەی بێ ڕەوشتی سیاسی، بێ ڕەوشتی ئابوری، بێ ڕەوشتی كۆمەڵایەتی، بێ ڕەوشتی سەربازی، بێ ڕەوشتی داد و دادوەری، بێ ڕەوشتی پەروەردەیی، بێ ڕەوشتی مێدیایی، بێ ڕەوشتی پەرلەمانی، بێ ڕەوشتی حكومەت و حكومڕانی ......هتد.\nبۆیە ڕەوشت گرنگە بۆ پێش خستن و گەشەی كۆمەڵگە، كۆمەڵگەی بە ڕەوشت كۆمەڵگەیەكی تەندروستە، پەروەردەی دروست بناغەی كۆمەڵگەی ئەخلاقیە، سیاسەت و ڕەوشت گرێدراوی یەكن.\nلە سەردەمی ئەم چینە حوكمڕانەی كوردستان بێ ڕەوشتی لە ئاستێكا بەرجەستە ئەكرێ كە ڕەشت و پێچەوانەكەیان لە كۆمەڵگە شێواندووە و بێ ڕەوشتی لە هەموو ئاستێكا پیادە ئەكەن، بۆیە لێرەوە هەندێك سەمەرە بە چەند نمونەیەك باسی ئەكەم.\nھەرچی ئەو مێدیایەی سەر بە زۆنی سەوزن بۆ نمونە ئەنوسن (بو، دو، چو) كە ئەمە ھەڵەیەو ئەو ووشەو ڕاناوانە بە پیتی "وو" ئەنوسرێن، یان لایەكیان ئەنوسێ نموونە یان میژوو، كەچی ئەوتریان ئەنوسێ نمونە یان مێژو، كە ئەمەش سەرلێشێوانێكی زۆر بەدوای خۆیا ئەھێنێ و مناڵ و فێرخواز ئەخاتە سەر ڕێیەكی دووبەرەكی و ناراست، ئەمە لە كاتێكا كە ئەبوو كاری یەكەمی حوكمڕانی كورد لەدوای ساڵی ١٩٩١وە كاركردن بووایە بۆ زمانێكی یەكگرتوو ھاوبەش و لایەنی كەم ھەر ھیچ نەبێ ژمانێكی نوسینی ھاوبەش، ئەگەرچی پێش ھاتنی ئەمان تا ئاستێك ئەو زمانی نوسینی ھاوبەشە ھەبوو كە زۆری ئەو كارەش ئەگەڕێتەوە بۆ كتێبی ئەلف و بێی كوردی مامۆستا ئیبراھیم باڵدار بەڵام ئەمان ئەوەشیان تێك و پێك شكان، مەخابن زۆرێك لە مێدیا و مێدیاكاران بێ ئەوەی سەر بەیەكێك لەم دوو زۆنەبن بەڵام بەو شێوەیە ئەنوس بە جۆرێك بارگاوی بوون دوو كەس لە یەك ڕۆژنامە پێت و دەستەواژەكان وەك یەك بەكارناهێنن و پیتەكان بەپێی مەزاجی كەسی بەكارئەهێنن!\nلەو مۆدێلی بەرێوەبردنەی كە ئۆجەلان سەرمام بووە پێی و لەدوای ماری بوچین بیرمەندی ئەمەریكی گەشەی پێیاوە ھاوسەرۆكی وەك مۆدێلێكی بەڕێوەبردنی نێوان ھەردوو ڕەگەزی مێ و نێر داڕشتووە بۆ ھاوسەنگی دابەشكردنی دەسەڵات لەنێوان دوو ڕەگەزی ھاوسەنگی پێكھێنەری كۆمەڵگە، بەشێوەیەكی دادپەروەرو ھاوسەنگ تا ئاستێك كە لە ھەموو ئەو حیزب و لایەنانەی كە نزیكن لە پارتی كرێكارانی كوردستانەوە ئەو مۆدێلە شۆڕبۆتەوە لەسەرەوەبۆ خوارەوە، لە ھەندێك شوێنیشا ئەگەر دەستەی پێكھێنەری دەزگایەكی دیاریكراو ژمارەكەی نۆ كەس بێت بۆ نمونە، ئەوا پێنچ مێ و چوار نێر ھەڵەبژێرن، مەخابن لە ھەرێمی كوردستان بۆ شكاندنی ھەندێ باڵ و ڕاگرتنی ھاوسەنگی دوو باڵیتر ئەو سیستمە بەڕێوەبردنە ھاوسەنگەیان تێك و پێك شكان و دوو ڕەگەزی نێریان بۆ ھاوسەرۆكی دەستنیشان كرد بەمەش بێ ڕەوشتییەكی زۆریان كرد بەرامبەر تێزێك لە داهێنان كە ئەكرێ لە داهاتووا وەك جۆرێك لە سیستمی بەڕێوەیردنی دەسەڵاتی كورد لە كوردستانا بناسرێ.\nھاتن لەبری دەستاودەستكردنی دەسەڵات دەسەڵاتیان لەنێوان خۆیانا دابەشكرد و لەناو خۆشیانا بۆ كوتلە دەسەڵاتدارەكان و دواتر بۆ باڵێكی دیاریكراو و لەناو باڵەكەشا بۆ بنەماڵەیەك و لە وێشەوە بۆ خێزانێك و لە ناو خێزانێكیشەوە بۆ باوك و كوڕ و ئاموزا بەو واتایەی سیستمی بەڕوەبردن و دەستاودەستكردنی دەسەڵاتیان كرد بە پشتاوپشتی دەسەڵات.\nهاتن بە دامەزراندنی چەندین مێدیای سێبەرو ئاڕاستەكراو مێشكی خەڵكیان وا جەجاڵ كرد كە نەك هەر عەوام و خەڵكی سادە بەڵكو سەریان لە ڕۆشنبیر و بیرمەندانیش شێوان، لەوەش ناشرینترو چەپەڵتر كۆی ئەو مێدیا حیزبی و سێبەرو ئاڕاستەكراوانە بە پارەی دزراوی دەوڵەت بەڕێوەئەبەن، تاكە مەبەستیش لێی مانەوەی خۆیانە بێ ئەوەی هیچ جۆرە پەروەردەیكی دروست لەبەرژەوەندی كۆمەڵگە بڵاوكەنەوە، بەڵكو غەزوی مێشك و عەقڵ و بیرو بۆچوون و كلتور و كەرامەت و باوەڕ و ویژدان و هەست و مرۆڤایەتی و فەرهەنگ و فەرمانمان ئەكەن.\nهاتن لەبری ئەوەی ڕێگاو جادەی ستراتیژی گرنگ دروستكەن و ناوچەكان پێكەوە ببەستنەوەو ژیانی خەڵكی لە مردن بپارێزن هەستان بەدروستكردنی باشترین ڕێگا بۆ ئەو ناوچانەی خۆیان لێی ئەژین و سەرڕێی خۆیانە.\nكارەكانی حكومەت و سیستمی بەڕێوەبردنی وڵات هێندە بەد ڕەوشتی تیا ئەكرێ لەلایەن دەستەیەكی بێ ڕەوشتەوە، كە لە ئێستایا لەسەردەمی بڵاوبوونەوەی ڤایرۆسی كۆرۆنا، ترس و لەرزی خەڵك ھێندەی لە بێ متمانەییە لە حكومەت كە لەوانەیە لە كاتی تووش بوون بە ڤایرۆسی كۆرۆنا بە ئەركی سەرشانی خۆی ھەڵنەسێ ھێندە ترسی لە خودی ڤایرۆسركە نیە.


یادی یەکگرتو - ئاوێنه\nلەڕۆژانی ڕابرودا یادی دامەزراندنی یەکگرتوی ئیسلامی بوو. یەکگرتو شایستەی قسە لەسەرکردنی زیاترە، وەک هێزێکی خاوەن خەسڵەت‌و مێژوو بونیادو ئایدەلۆژیای تایبەت. لێرەدا بەکورتی لەچەند خاڵێکدا ئەم باسە دەوروژێنین بۆ ئەوەی لەداهاتودا بگەڕێینەوە سەری بەوردی.\nیەکەم، حیزب بونەوەرێکی جیاوازە لە دونیای کوردیدا. حیزب لە سەروی کۆمەڵگاوەیە. حیزب کۆمەڵگا لە قاڵب ئەدات. ئەم پێگەی حیزبە، ڕەگی لە کەلتوری دینی و تەقلیدی ئێمەدا هەیە. حیزب وەک یەکەیەکی مۆدرێن هەمان خەسڵەتەکانی خێڵ و تەریقەتی بۆ دەگوێزرێتەوە. جیاوازییەکی ئەوتۆ نیە لە نێوان تەکێ و بارەگادا. دەروێش و مورید و ئەندامدا. بۆیە حیزبی کوردی لە ئەنجامدا نە مۆدرێنە، نە تەقلیدی، بەڵکو بە هاوتەریب لە هەناویدا هەردوکیان هەڵدەگرێت، ئەمە وەک دەزگا، بەڵام پەیوەندی لایەنگرانی لە گەڵ حیزبدا پەیوەندیەکی پیرۆزی و تایبەت و دینیە. لە ڕاستیدا ئەمە تایبەت نیە تەنها بە یەکگرتوەوە. بۆیە یەکگرتوو سیاسەتی باوەڕ و پیرۆزی بەرهەم دەهێنێت کە ناتەبایە لە گەڵ بەهای سەردەمیانەی سیاسەت وەک رێخستنی پانتایی گشتی بە سودی هەموان.\nدووەم، لە تێگەیشتن لە هەموو هێزێکی سیاسی، دەبێت تەرکیز بخرێتە سەر چۆنێتی هاتنە دونیای ئەو هێزە. یەکگرتوو وەک هێزێکی خێرخواز هاتە ناو پانتایی گشتی کوردی. چەمکی خێر وەک چەمکی دیاری، هەدیە وەهایە . ئەم چەمکە لە ڕوو ئابوری و سیاسیەوە تایبەتمەندی خۆی هەیە. یەکەم، خێر یان دیاری زۆرجار پێدانی شتێکە کە کەسی وەرگر بە شێوازێکی تر ئامادەنیە وەریبگرێت. دووەم، سیاسەتی خێرخوازی بۆ گەیشتن بە پانتاییەک یان جێگایەک کە بە شێوازێکی تر ئاسان نیە پێی بگەیت. سێیەم، بۆ دروستکردنی وێنایە وەک هیزێکی خۆنەویست. بەڵام هەرگیز هیچ شتێک بێ بەرامبەر نیە. وەک لە ئیسلامدا دەڵێن دیاری بگۆڕنەوە بۆ ئەوەی مەحەبەت پەرە پێبدەن. خێر بۆ دروستکردنی بۆندی سۆزە، دروستکردنی وێنای یارمەتیدەر و رزگارکەرە. هەموو ئەمانە کاتێک کە دەگوێزرێنەوە بۆ ناو کایەی سیاسی پڕ کێشە دەبن چونکە بە هێچ شێوەیەک لە سەر بونیادی ئازادی و گۆڕینەوە و سەربەخۆیی دروستنەبوون. لە کاتێکدا کە چەمکی خێر دەبێت بێ بەرامبەر بێت بەڵام کە خێر دەبێتە سیاسەت ئەوا خواستێکی زۆری لە پشتە. بۆیە ئابوری خێر، بنەمای ئابوری سیاسیە کە داوای وەلا‌و و سۆز و ئەندامێتی دەکات.\nسێیەم، یەکگرتوو لەگەڵ خێردا، هەروەها هیزێکی دەعواکەرە. دەعوە لە گەڵ سیاسەتدا هێشتا دوانەیەکی پڕ کێشەیە لە ناو هێزێکی وەک یەکگرتوودا. لێرەدا کۆمەڵێک قەیران دێتە ئاراوە، ئایا تێگەیشتنی سیاسی بریتیە لە کارێکی میشینەری، تەبشیری یان سیاسەت بریتیە لە ئامادەبوون لە پانتایی گشتیدا بۆ بەڕێوەبردنی کاروباری خەڵک لە بواری گشتیدا. بەڵام ئاین هیچ جیاکارییەک ناکان لە نێوان تایبەت و گشتدا. بگرە زیاتر جەخت لە سەر تایبەت و زۆر تایبەت دەکاتەوە. ئاین دەیەوێت ڕۆحت دابڕێژێت. ئەم نەمانی جیاوازی لە نێوان تایبەت و گشتدا بنەمای سیاسەتێکی شمولیە کە نمونەی لە ئێران و سعودیە دەبینین.\nچوار، یەکگرتوو هێزێکی ئیسلامیە کە بۆ گەشتنە ئامانجی رێگای سیاسەتی نەرم، یان میانڕەوی گرتوەتە بەر. ئەمە بەشێکە لە میتۆدی ئیسلامی سیاسی کە خۆی لە دوانەی جیهاد (ڕەق) یان دەعوەدا (نەرم)دا دەبینێتەوە. سیاسەتی نەرم، مانای خۆ گونجاندن، پشو درێژی، دژایەتی نەکردنی هێزی دەسەڵاتدار بە ئاستی رکەبەری، پەلکێشان لە هەناو کۆمەڵگا و سیستەمدا لە ڕێگای کادیر و پێگەوە. ئەم دیدە لە گەڵ دونیای ئەمڕۆدا ناگونجێت، چونکە دونیای ئەمڕۆ دونیایەکی خێرا گۆڕاوە. ئەم دیدەی یەکگرتوو بۆ سیاسەتکردن بەرهەمی سەردەمی دیکتاتۆریەتە نەگۆڕەکانی جەنگی ساردە، کە چەندین دەیە بێ پچران لە دەسەڵاتدابوون. ئەمەیە یەکگرتوو لە کوردستان دۆستایەتی ئەو هێزانەی پێباشە کە نایانەوێ بگۆڕین.\nپێنجەم، یەکگرتوو چ وەک پەیام، چ وەک جۆری سیاسەت، چ وەک ئامانج پەیوەندی بە کۆمەڵگای کوردیەوە نیە. ئەو وەڵامدەرەوەی قەیران و خواست و شوناسی مرۆڤی کوردنیە لە دونیادا. ئامانجی ئەو گۆڕینی مرۆڤی کوردە بۆ بونەوەرێکی تر بە شوناسێکی ترەوە و گرێدانیەتی بە تۆڕێکی فراوانی تر کە ئامانجی بە ئیسلامکردنی کۆمەڵکاو سیاسەتە. دیارە ئیسلامی سیاسی پەرچەکرداری چەپە و بەرهەمی شەڕی ساردە. وەک نیتچە ئاگادارمان دەکاتەوە کە دەکرێت لەمیانەی رووبەرووبونەوەدا وەک ئەوی ترمان لێبێت. لە ڕاستیدا ئیسلامی سیاسی شیعەش پەرچەکرداری چەپە. هەر سێ شەپۆلە بەرفراوانەکەی چەپ، ئیسلام و ناسیونالیزم بەرهەمی ململانێی هێزە گەورەکانی دونیان، هەرسێکەیان خۆیان لە دژایەتی ئیسرائیلدا دەبیننەوە. دیارە ئیسرائیل ئەو ئەویترەیە کە دونیای ئیسلامی لە قاڵب ئەدات. جۆرێکە لە ئیدارەدانی ناڕاستەوخۆ.\nشەش، کاتێک یەکگرتوو لە دەرەوە دێت بە دوای ڕەگدا دەگەڕێت لە ناوەوە، نەک لە ناوەوە هەڵقوڵابێت ئەوا هەمیشە دەرەوە بڕیار دەری ڕەفتاریەتی. لێرەوە ململانێی تایفی، هەژەمۆنیەت لە ناوچەکە، جەنگی هێزە ئیقلیمیەکان هەموو کاریگەرییان هەیە لە سەر بڕیاری ئەم هێزە. دیارە هێزە ئیقلیمیەکان باوەڕ و ئایدەلۆژیا بۆ ئامانجی پرۆپاگەندە و ڕازیکردنی ئەوانیتر بەکاردەبەن. بەڵام لە هەناو هیزێکی وەک یەکگرتودا وەک باوەڕ و چاکە و ئەخلاق دەردەکەوێت.\nحەوتەم، کاتێک باسی یەکگرتوو دەکرێت باسی ئەخلاق دەکرێت. من نازانم ئایا ئەوانەی ئەم پێکەوەگرێدانە ئەکەن، نازانن ئەخلاق چیە یان نازانن هێزی سیاسی چیە، یان زۆر بە دڵنیاییەوە نازانن هەردوکیان چیە. ئەگەر ئامانجی هێزی سیاسی هاتنە سەر دەسەڵاتە ئەوا یانی هەمو کارەکانی بەو ئاراستە و ئامانجەیە. کەواتە ئەخلاق، کە بە مانای کارکردن بەبێ چاوەڕیی سود، ئەوا ئەخلاق و سیاسەت ناگونجێن. ئەگەر هێزێک ئەخلاقی هەبێت ئەوا لە پێناو قەزیەیەکدا کاردەکات. ئەو کاتە هێزی سیاسی نیە بەڵکو بزوتنەوەیە، بەڵام یەکگرتوو بزوتنەوەی مەدەنی نیە کە ئامانجی دەسەڵاتی نەبێت. بۆیە دوفاقیەکی زۆر هەیە لە بونیادی ئەم هیزەدا.\nدیارە بوونی دوفاقی سەرئەنجام ڕاڕایی و بێ دیدی و بێ توانایی لە بڕیارداندا دەهێنێتە ئاراوە. بەڵام دوفاقی زۆر گونجاوە بۆ ژینگەی ناوچەکە، چونکە مرۆڤی ناوچەکە دەمێکە بە دەست کۆمەڵێک لە دوفاقی زۆرەوە دەناڵێنێت، هەر بۆ خۆشی تەماشایەکی ئیبن خەلدون و عەلی وەردی بکە.\nهەشت، بیرکردنەوە لە یەکگرتوو لە پانتایی کوردیدا، بە هەمان پێوەر بیری لێدەکرێتەوە کە بیر لە ئەوانیتر دەکرێتەوە، ئەویش پێوەری خێڵەکی باش و خراپ یان دۆست و دوژمن یان ڕەش و سپی. کوردستان پەرتە لە هەموو ئاستێکدا، هەریەک لە بەشەکانی دوژمنی سیاسی ئەویترە. ئەمە بەشێکە لە مێژویەکی درێژی ٥٠٠ ساڵە. ئەمرۆ عەقلی کوردی لە هەمان پانتاییدا بەرهەم دێتەوە بە ئاگایی و بێ ئاگایی. یەکگرتوو ئامانجی نیە بەشێک بێت لەم بونیادە پەرتەی سیاسی کوردی چونکە ئەو دەیەوێت سەرجەم پانتایی کوردی لە کوردبوون بخات بۆ پرۆژەیەکی گەورەی بەرفراون کە پرۆژەی ئیخوان یان خەلافەتە. بەڵام کادیرانی یەکگرتوو توانای بەرهەمهێنانی خیتابێکی وەهایان نیە، کە بتوانێت پەرتی و کولتوری خێڵەکی کوردی تێپەڕێنێت. بۆیە هەمویان لە نێوان ئایدیالیزمێکی بە سەرچوو و واقیعێکی نەگونجاودا جۆلانێیانە.\nنۆ، مەترسی یەکگرتوو، وکە هەر هێزێکی تری شمولی ئەوەیە کە کار لە سەر سیاسەتی ژیان دەکات. سیاسەتی ژیان بەمانای ئەوەی دەیەوێت لە ڕێگای چەمکی ئەخلاق و باوەڕ و پیرۆزیەوە جۆرێکی تایبەت لە ژیان دابڕێژێت. ئەم جۆرە ژیانە تایبەتە بە مانای ئەوەی کە سیاسەت دەبێت بەکاربێت بۆ وەک یەک لێکردنی ژیانی هەموان، نەهێشتنی جیاوازی، کۆتایی هێنان بە ئازادی. ئەم هەوڵە ترسناکە تۆتالیتارە. لە پشت ئەم خەونەوە ئایدیایەک یان کۆمەڵێک وێنا هەیە کە دەیەوێت وەها ببینێت کە چۆن هەموو کۆمەڵگا ببێتە یەک تۆپەڵ، هەموو کەسەکان وەک یەک ئارەزوو بکەن. دیارە یەکەم دەرئەنجامی ئەمە ئەوەیە کە هەرکەسێک وەها نەبوو ئەوا دەبێت بە زەبر وەهای لێبکرێت. بە خێربێی بۆ دەوڵەتی پۆلیسی و پۆلیسی ئەخلاق.\nدە، مرۆڤی کورد، وەک زۆری تری خەڵكی ناوچەی ڕۆژهەڵاتی ناوەڕاست، ئازارێکی زۆر دەچێژێت بەوەی کە نازانێت چۆن ئامادەبێت لە دونیادا. بەشێکی زۆری ئەم ئازارە، ئازاری برینی مۆدێرنەیە. سەرهەڵدانی مۆدێرنەلە ڕۆژئاوا، ڕۆژئاوای بەهێزکردوە، بەڵام هەموو کۆمەڵگاکانی دەرەوەی ڕۆژئاوای بریندارکردوە، هەریەک بە جۆڕیک. ئیسلامی سیاسی خۆی پەرچەکرداری مۆدێرنەیە، بەڵام بەبێ ئەوەی بتوانێت لە دەرەوەی بێت.


Ch 21 study notes - OneClass\nAnna Walsh (9)\nCh 21 study notes\n/0 " \n* + , + - . , ! # $ $ + % && www.notesolution.com


مەترسیدارترین کۆبونەوە لەبەغدا\nشاندی هەرێمی کوردستان بەسەرۆکایەتیی قوباد تاڵەبانی، جێگری سەرۆكوەزیرانی هەرێمی كوردستان کە ماوەی 15 رۆژ لە بەغدابوون بۆ گفتوگۆکردن لەسەر شایستە داراییەکانی هەرێمی كوردستان لە یاسای قەرز کە پەرلەمانی عێراق پەسندی کرد بۆ سێ مانگ (10،11،12) و یاسای بودجەی 2021.\nقوباد تاڵەبانی لە 28-12-2020 لەبەردەم سەرۆکایەتیی پەرلەمان و فراکسیۆنەکان و لیژنەی یاسایی و دارایی و سامانە سرووشتییەکان، هەموو وردەکارییەکانی ئەو دانوستاندنەی لە بەغدا کردوویانە لەسەر مافی هەرێمی کوردستان لەڕووی داراییەوە باسکرد. تاڵەبانی لەو کۆبوونەوەیەدا زۆر بە روون و ئاشکرا لەبەردەم هەڵبژێردراوانی خەڵکی هەرێمی کوردستان دا گوتی "ماڵی کوردستانی دروست نەکەین، شتێک نامینێت بە ناوی قەوارەی هەرێمی کوردستان!"\nلەم نووسینەدا بەشێک لە نێوەڕۆکی ئەو کۆبوونەوەیە کە لە هۆڵی پرۆتۆکۆلی پەرلەمانی کوردستان ئەنجامدراو نزیکەی پێنج کاژێری خایاند، سەرۆکی شاندی دانوستاندنی حکومەتی هەرێمی کوردستان ئەم بابەتانەی باسکرد کە تێڕوانینی بەغدا بەرامبەر بە هەرێمی كوردستان چۆن گۆڕاوە و چۆن سەیری قەوارەی هەرێمی كوردستان دەکەن و لەسەر ماف و شایستە داراییەکانی هەرێمی كوردستان چییان گوت؟ ئەی لەسەر مافە دەستوورییەکانی هەرێمی كوردستان لە پەرلەمانی عێراق چ گوترا و لەوێ چ زەنگێکی مەترسیدار بەر گوێی کاک قوباد و هاوەڵەکانی درا؟ ئەوەی لێرە دەینووسم دە لە سەتی قسەکانی شاندی هەرێمی كوردستانە بۆ بەغدا.\nسەرەتای کۆبوونەوەکە قوباد تاڵەبانی وەک بەرچاوڕوونییەک بۆ ئەندامانی پەرلەمان روونیکردەوە کە چ وایکرد بچنە بەغدا. چیرۆکی دانوستاندن لەگەڵ بەغدا لە 16-7-2019 دەستیپێکرد، کاتێك دوای وەرگرتنی متمانە لە پەرلەمانی کوردستان، سەرۆکوەزیرانی هەرێمی کوردستان و بەندە، سەردانی هیچ پایتەختێکی دیکەمان نەکرد، سەردانی ئەنقەرە، واشنتن، تاران و ئەوروپامان نەکرد، بەڵکو سەردانی بەغدامان کرد. ویستمان نیازپاکی حکومەتی هەرێمی كوردستان نیشانبدەین. داوای کردنەوەی لاپەڕەیەکی نوێمان کرد و گوتمان "بەغدا قوڵایی ستراتیژی" هەرێمی کوردستانە.\nلە 23-11-2019 رێککەوتنێکی گشتگیر لەسەر بودجەی 2020 کرا، کە ئەو رێککەوتنە لە بەرژەوەندی هەرێمی کوردستان بوو، بەڵام بەداخەوە لە 2020 یاسای بودجە لە عێراق دەرنەچوو.\nبەغدا لە 2020 بەگوێرەی یاسای ئیدارەی دارایی، مامەڵەی لەگەڵ هەرێمی كوردستان کرد، سێ مانگی یەکەم بەگوێرەی خەرجییەکانی 2019، مانگانە 453 ملیار دینار نێردرا، دواتر حکومەتی عادل عەبدولمەهدی دەستی لەکارکێشایەوە و مستەفا کازمی حکومەتی پێکهێنا، لە مانگی نیسان بەشی هەرێمی كوردستان راگیرا، لە مانگی پێنج بەشی هەرێمی كوردستان کرایە 400 ملیار دینار بۆ مانگی چوار. لە مانگی 5،6،7 حکومەتی عێراق هیچ پارەیەکی نەنارد، لە مانگی هەشت رێککەوتنێکی نوێ کرا ناوی لێنرا رێککەوتنی (حکومی- حکومی) لەو رێککەوتنەدا بەڕوونی هاتووە کە تاوەکو بودجەی داهاتووی عێراق، مانگانە 320 ملیار دینار وەک پشکی هەرێمی كوردستان بدرێت، ئەویش دوو مانگ درا، ئیدی یاسای قەرز لە پەرلەمانی عێراق دەرچوو، رێککەوتنی پێش خۆی لەنێوان هەولێر و بەغدا راگرت.\nکازمی داوای کرد سەردانی بەغدا بکەین و رۆیشتین، لەو سەردانەدا، یەک مەبەستی سەرەکی هەبوو، ئەویش "مافی خەڵکی خۆمان و چۆنیەتی جێبەجێکردنی یاسای قەرز بوو". بەڵام لە یەکەم کۆبوونەوەدا، وەزیری دارایی عێراق چاوەڕێ نەبوو، ئێمە پابەندبوونی خۆمان بەرامبەر بە جێبەجێکردنی یاسای قەرز پێشانبدەین، ئەوان هەر ویستییان باسی بودجەی 2021 بکەین، تەنانەت دواتر وەزیری دارایی ئاماژەی بە ئێمە دا کە باسی یاسای قەرز نەکەین و لەسەر بودجەی 2021 گفتوگۆ بکەین.\nلەگەڵ بەڕێز سەرۆکوەزیرانی هەرێمی كوردستان قسەم کرد و دواتر لەگەڵ سەرۆکوەزیرانی عێراق کۆبووینەوە "کازمی لەو کۆبوونەوەیە داوای کرد کە بە ژمارە بڵێین مافی هەرێمی كوردستان چەندە؟ گوتیان 40 ملیار دینارە، کردمانە گاڵتە گوتم ئایا 40 ملیار دینار زۆر نییە؟ دواتر گوتیان 160 ملیار دینارە و دواتر گوتیان بە گوێرەی هەندێک لێکدانەوەی حیسابی مافی هەرێمی كوردستان 320 ملیار دینارە. لەو کۆبوونەوەیە نەگەیشتنە ژمارەی کۆتایی وەک مافی هەرێمی كوردستان، بەڕێز کازمی داوای کرد رۆژی دواتر وەڵامی کۆتایی شاندی هەرێمی كوردستان بدرێتەوە، رۆژی دواتر کۆبووینەوە و گوتمان بە گوێرەی یاسایی ئیدارەی دارایی، مادام لە 2020 یاسای بودجە نییە، دەبێ لەسەر بودجەی 2019 مافی هەرێمی كوردستان دیاری بکرێت کە چەندە، کە لێکیاندایەوە مافی ئێمە لە 320 ملیار دینار زیاتر بوو، ئەوان هاتن لێکدانەوەیەکی جیاوازیان کرد و گوتیان هەرێمی کوردستان نەک مافی نییە بگرە یەک ملیار دۆلاریش قەرزدارە!" کاک قوباد لەو روونکردنەوانەدا گوتی "هەستمانکرد بڕیارێکی سیاسی لە پشت قسەکانیان هەبوو و بابەتەکە بە سیاسی کرا".\n"دوای ئەو کۆبوونەوەیە کازمی داوای کرد سەردانی بکەین، چووینە لای کازمی، زۆر زۆر تووڕەبوو لە تیمەکەی و گوتی مەعقولە شاندی هەرێمی كوردستان 10 رۆژە لێرەیە و هیچ ئەنجامێک نەبووە، لەوسەر بەڕێزێک گوتی (ماکۆ سیولە) واتە پارەی کاش نییە بیدەینە هەرێمی كوردستان، کازمی گوتی ئەی بۆ لەسەرەتاوە بە شاندی هەرێمی كوردستان نەگوترا کە پارە نییە، وەزیری دارایی عێراق وەڵامی کازمی دایەوەو گوتی (سیولە هەیە) پارە هەیە، بەڵام لەڕووی سیاسییەوە ئەوە قبووڵ نییە پارە بدەینە هەرێمی كوردستان، کێشەکە لای ئێمەیە وەک بەغدا نەک هەرێمی کوردستان".\nسەردانی پەرلەمانی عێراقمان کرد لەوێ هەڕەشە لە قەوارەی هەرێمی كوردستان کرا و لەوێ قسەی زۆر کرا، موزایەدە هەبوو، هەڕەشەیش هەبوو لەسەر هەرێمی كوردستان، ئەوەی تێبینیمان کرد، زەنگێک بوو بۆ هەرێمی كوردستان و ئایندەی هەرێمی کوردستان، زۆر بە راشکاوانە گوتیان، بابەتەكە نەوت، داهات، گومرک و بابەتی سیادییە و نابێ لەدەست حکومەتی هەرێمی کوردستاندا بمێننەوە، پەشیمانبوونەوەیەکی زۆر هەبوو لەسەر دەستووری عێراق کە لەو دەستوورەدا ماف دراوەتە هەرێمی كوردستان. ئەوانەی قسەی باشیان دەکرد زۆر کەم بوون. زۆر بە راشکاوانە بە ئێمەیان گوت: ئەو رۆژە رۆیشت کە بە داهاتی خۆتان تەحەدای یەک پارچەیی عێراقتان کرد، بەڕاستی ئەمجارە لەڕووی قسەکردن و هەڵسۆکەوتیان لەگەڵ کورد هەستێکی زۆر جیاوازم بینی، ئەوەی ئەمجارە لە بەغدام بینی هەرگیز پێشتر وانەبووەو پێشتر ئەو قسانەمان لەسەر هەرێمی كوردستان لێ نەدەبیستن. ئەوانەی دەیانەوێ دەسەڵات بگرنە دەست، نایانەوێ هەرێمی کوردسان ئەو دەسەڵاتانەی هەبێ کە لەنێو دەستووری عێراقدا بۆی دیاریکراون. لە عێراق چینێكی سیاسی دروستبووە کە چیدیکە بە گوێی چینی کۆن ناکەن.\nئێمە لەسەر بودجەی 2021 رێککەوتین کە 250 هەزار بەرمیل نەوت رادەستی سۆمۆ بکرێت و ئەوان بیفرۆشن، ئەوەی دەمێنێتەوە 180 هەزار بەرمیلە کە دەبێتە دەستحەقی کۆمپانیاکان.\nسەرۆک فراکسیۆنەکان و ئەندامانی پەرلەمان پرسیاریان کرد، کاک قوباد گوتی، شەش لاپەڕە لە پرسیاری ئێوەم نووسیوە. وەڵامی پرسیارەکان درایەوە کە نەوتی کوردستان 250 هەزار بەرمیل رادەستی سۆمۆ دەکرێ و لەوبارەیەوە بڕیاری کۆتایی لێدراوە. ئەوەی دەمەوێ بڵێم، عێراق خۆی داوای نەوتی هەرێمی کوردستانی نەکرد، بەڵام ئەوەندە لەنێو هەرێمی کوردستان و کورد گوتیان دەبێ نەوت رادەست بکرێت، بووە راست و عێراقیش گوتی وەریدەگرم.\nهەندێ ئەندامی پەرلەمان پرسیاریان کرد، کە وەک نیازپاكی هەرێمی کوردستان رۆژانە 20 بۆ 30 هەزار بەرمیل رادەستی بەغدا بکات تاوەکو دەست دەکرێت بە یاسای بودجەی 2021، کاک قوباد گوتی "ئاخر لە عێراق یەک کەس داوای لە ئێمە نەکردووە نەوت رادەستی ئەوان بکەین، کە ئەوان داوا نەکەن من چۆن لە خۆمەوە تەسلیمیان بکەم!"\nدوای خۆپێشاندانەکانی پارێزگای سلێمانی کە لەوکاتەدا شاندی هەرێمی كوردستان لە بەغدا بوو، بەرپرس هەبوو لە كوردستان دەیگوت "دەبێ دۆسیەی شکستخواردووی نەوتی هەرێمی كوردستان رادەستی بەغدا بکرێت". لە وەڵامی پرسیاری ئەندامانی پەرلەمان، قوباد تاڵەبانی گوتی "کەس لە بەغدا نەک داوای رادەستکردنی نەوتی هەرێمی كوردستانی نەکرد، بەڵكو کەس داوای رادەستکردنی دۆسیەی نەوتی هەرێمی کوردستانیشی نەکرد، تەنیا کورد ئەو داوایە دەکات".\nئێمە لەسەر بودجەی 2021 رێککەوتووین، بەڵام لە عێراق هیچ شتێک گرەنتی نییە، ئەوەی لەسەر ئێمە دەکەوێت، وەک خۆی جێبەجێی بکەین، ئەگەر عێراق نەهاتە پێش یان کێشەی دروستکرد، وەڵامی روونمان هەبێ بۆ خەڵک و بڵێین خەتای کێیە. زۆر بە ئاشکرا گوتمان، ئێمە نەهاتووین داوای پارەی بەسراتان لێبکەین، هاتووین داوای مافی خەڵکی هەرێمی كوردستان دەکەین. هەروەها بە بەغدامان گوت ئەگەر کێشەکانی بەسرا و ناسریە و شارەکانی عێراق بە 320 ملیار دیناری هەرێمی كوردستان چارەسەر دەبن، با بۆ ئێوە بێت.\nئێستا پرۆژەی بودجەی 2021 ئامادەیە، بەڵام ئەگەر لە پەرلەمان پشکی هەرێمی كوردستان دەستكاری کرا، ئەوا خۆمان بۆی ئامادە دەکەین و ئەوکات ئێمەش قسەی خۆمان دەبێت.\nلە عێراق ماڵی شیعە هەیە و دەبێ لە هەرێمی کوردستان ماڵی کوردستانی دروستبکەین، بەهێزبین لە بەغدا، بۆ بەرگری لە مافەکانی هەرێمی کوردستان، نابێ بەغدا بۆ فراکسیۆنە کوردستانییەکان بەجێبهێڵدرێت کە خۆیان تەبا نین.\nئەوەی لە بەغدا بینیم، پێتان دەڵێم ئەگەر بەم پەرت و بڵاویە بمێنینەوە، شتێک نامینێت بەناوی قەوارەی هەرێمی کوردستان. بۆیە بەڕاشکاوانە لێرە دەڵێم کە یەکڕیزی لەنێو ماڵی کوردی نییە ودڵنیاتان دەکەمەوە، دڵنیاتان دەکەمەوە کە ئەگەر لەسەر شتە ستراتیژیەکان رێککنەکەوین، ئەم هەرێمە لەدەست هەموومان دەچێت.\nکاتێک لە بەغدا بووین بۆ بەدەستهێنانی ماف و شایستە داراییەکانی هەرێمی کوردستان سەردانی لایەنە نێودەوڵەتییەکانمان کرد بۆ ئەوەی یارمەتی شاندی هەرێمی کوردستان بدەن، لەوانە سەردانی بەڕێز باڵیۆزی ئەمریکا، بەریتانیا، فەرەنسا و یەکێتی ئەوروپا و ئێرانمان کرد، دواتر کە کۆبوونەوەمان دەکرد، هەستمان دەکرد دوای ئەوەی باڵیۆزی ئێران تەلەفۆنی ئەو لایەنانە کردووە، گۆڕانکاری بەسەریاندا هاتووە.\nلێتان ناشارمەوە ئەمە عێراقە، ئێمە دۆسیەی خۆمان رادەستی ئەڵمانیا ناکەین، رادەستی عێراقی دەکەین کە لەڕووی داراییەوە دۆخی زۆر خراپە ، رەنگە لە 2021 دۆخی دارایی هەرێمی کوردستان لە عێراق باشتر بێت، بەڵام دەبێ دەست بە چاکسازی بكەین و ئەو دەرگایانە دابخەین كە بۆ دزیكردن بەکاردەهێنرێن. بۆیە دەبێ بەغدا قوڵایی ستراتیژی ئێمە بێت و چارەسەریش لە هەرێمی کوردستان بێت.\n2 دادپەروەری لەكوردستان نییە\n3 پرۆژەکەی بەرهەم ساڵح دو ئیدارەیی لەکوردستان زیندو دەکاتەوە\n4 کێ ئامادەیە خۆی پیاوخراپ بکات؟\n5 4 مانگ بەملیارێک دۆلار\n6 پارتی ناچارە رێگەی یەکەم هەڵبژێرێ\n7 نامەی بەرهەم ساڵح بۆ بارزانی


بۆچوونی وه‌زیری بازه‌رگانی تورکیا سه‌باره‌ت به گه‌ماڕۆکانی سه‌ر ئێران - Mehr News Agency\n5 sermawezê 2018 - 07:10\nNews Code 22831\nبۆچوونی وه‌زیری بازه‌رگانی تورکیا سه‌باره‌ت به گه‌ماڕۆکانی سه‌ر ئێران\nوه‌زیری بازه‌رگانی تورکیا سه‌باره‌ت به بەری بوونی تورکیا له گه‌ماڕۆکانی سه‌ر ئێران وتی: ئێمه چاوه‌ڕوانی وه‌ها شتێکمان ده‌کرد و بڕیار وایه ئه‌م دووشه‌مه‌ش ناوی هه‌موو ئه‌و وڵاتانه ڕابگه‌یه‌ندرێت.\nبه ڕاپۆرتی ئاژانسی مێهر له ئاناتۆلی، ڕوخسار په‌کجان، وه‌زیری بازه‌رگانی تورکیا سه‌باره‌ت به بەری بوونی تورکیا له گه‌ماڕۆکانی سه‌ر ئێران وتی: ئێمه چاوه‌ڕوانی وه‌هاشتێکمان ده‌کرد و بڕیار وایه ئه‌م دووشه‌مه‌ش ناوی هه‌موو ئه‌و وڵاتانه ڕابگه‌یه‌ندرێت.\nئه‌و زیادی کرد: ئێران و عێراق و سووریا دراوسێی ئێمه‌ن و سه‌ره‌ڕای هه‌موو دۆخێک ده‌بێت له بازه‌رگانی کردن له‌گه‌ڵ ئه‌م وڵاتانه به‌رده‌وام بین. ئێمه ڕێککه‌وتنی بازه‌رگانی له‌گه‌ڵ ئێرانمان هه‌یه و ده‌بێت گاز و نه‌وتیان لێبکرین.\nجێگه‌ی ئاماژه‌یه که مایک په‌مپه‌ئۆ، وه‌زیری ده‌ره‌وه‌ی ئه‌مریکا ڕایگه‌یاند که هه‌موو گه‌ماڕۆکانی دیسان به سه‌ر ئێراندا سه‌پاوه‌ته‌وه. به‌ڵام 8 وڵات له‌م گه‌ماڕۆیانه بەری ده‌بن.\nفاتح دۆنمز، وه‌زیری وزه‌ی تورکیا له‌مباره‌وه وتی: بڕێک هه‌واڵی باسی بەری بوونی تورکیا ده‌که‌ن، به‌ڵام هێشتا به فه‌رمی هیچ هه‌واڵێک له‌مباره‌وه ڕانه‌گه‌یه‌ندراوه.\nسه‌ره‌ڕای ئه‌مه‌ش هه‌واڵه‌کان باسی ئه‌وه دکه‌ن که هێند، ژاپۆن و کۆریای باشوور له‌م گه‌ماڕۆیانه مه‌عاف بوون.\nجان بۆڵتۆنیش حه‌فته‌ی ڕابردوو ڕایگه‌یاندبوو که بڕێک وڵات ناتوانن به خێرایی هاورده کردنی نه‌وتی ئێران به سفر بگه‌یه‌نن، ئێمه زیاترین گوشاری خۆمان ده‌خه‌ینه سه‌ر ئێران به‌ڵام تاکوو ئه‌و شوێنه‌ی که زه‌رب له هاوپه‌یمانه‌کانمان نه‌دات.


تۆمار کردنی دۆمەین\nهاوکاریتان ده‌که‌ین بۆ کڕینی هه‌موو جۆره دۆمه‌ینێک، نرخه‌کان به گوێره‌ی پاشگره‌کان ده‌گۆڕێن، به‌ڵام هه‌موو کاتێک به‌هه‌مان نرخ ده‌فرۆشرێن که سێرڤه‌ری سه‌ره‌کی دۆمه‌ینه‌کان ده‌یان فرۆشن، هه‌وڵده‌ده‌ین له ماوه‌یه‌کی کورت دا داواکاریه‌کانی ئێوه جێ‌به‌جێ بکه‌ین. ئەگەر بۆخۆتان "دۆمەین"تان هەیە، دەتوانین هاوکاریتان بکاین بۆ گواستنەوە و هەروەها دەتوانین هاوکاریتان بکەین\nئێستا به خۆشیه‌وه ورده ورده تۆڕی جیهانی ئینتێرنێت ده‌گاته هه‌موو شوێنێکی کوردستان و له جیهانیشدا هه‌موو خه‌ڵک ده‌توانن که‌ڵکی لێوه‌ربگرن، له لایه‌کی دیکه‌وه هه‌موو پارت و ڕێکخراوه‌کان، کۆمپانیا گه‌وره و بچوکه‌کان، ڕۆژنامه و گۆڤار، شار و گوند و ناوچه‌کان، هونه‌رمه‌ندان، که‌سایه‌تیی‌یه‌کان و .... پێویستیان به بوونی پێگه‌یه‌کی ئینتێرنێتی‌یه.\nکورد دیزاین بە پشت بەستن بە نوێترین تکنیکی ڕۆژ لە بواری دیزاین کردن و درووستکردنی ماڵپەڕ، ئامادەیە بە نرخێکی گونجاو و بە شێوازێکی جوان و سەردەمیانە کاری درووستکردن و داڕشتنتی ماڵپەڕی ئێوە جێ‌بەجێ دەکا. بۆ ئەوەی دەنگ و ڕەنگی ئێوەش لەسەر تۆڕی ئینتێرنێت بگاتە هەموو دنیا، دەتوانن بە متمانەوە پشت بە ئێمەببەستن و کاری دیزاین و درووستکردنی ماڵپەڕەکەتانمان پێ بسپێرن.\nZoomhttp://kurddesign.net/karakanman/11-taxi-brasken.html prettyPhoto[gallery1] Like\n(TAXI BARSKEN I LINKÖPING) تاکسی براسکێن\nZoomhttp://kurddesign.net/karakanman/10-viksaengsbilrekond.html prettyPhoto[gallery1] Like\n(viksängsBilrekond) ڕێکوند و جوانکاری ئۆتۆمبێل\nZoomhttp://kurddesign.net/karakanman/9-2014-02-24-20-43-28.html prettyPhoto[gallery1] Like\nئەنجومەنی فەرهەنگی و مەدەنی کوردێن خوراسانێ\nZoomhttp://kurddesign.net/karakanman/8-xebatmedia.html prettyPhoto[gallery1] Like\nZoomhttp://kurddesign.net/karakanman/7-2014-02-24-20-30-39.html prettyPhoto[gallery1] Like\nسیڤەر بۆ کاری خانوبەرە\nZoomhttp://kurddesign.net/karakanman/6-2014-02-24-20-04-25.html prettyPhoto[gallery1] Like


سابئە”مەندائی” جە عیراقنە – هەورامان\nیانە ویر سابئە”مەندائی” جە عیراقنە\nسابئە”مەندائی” جە عیراقنە\nسابئە یوٙن جە دینە کۆنەکا ئیراقی و وەڵاتو مابەینو دوە ڕوٙخانەکەی، بڕیٛو خەڵکیچ ئینا سەرو ئی دینیە، پەنەشا ماچا سابئە نام مەندائی، ئەگەر ئاژەو عیراقی پاسە بویەروٙ ڕەنگا ماوەو دەساڵیٛ دماتەری نەمەنانە، چونکە دماو وڕای ڕژیٛم و بەعسی و داگیرکاری ئەمریکای پەی عیراقی و هەرمانیٛ تیرۆرییٛ دەسشا پەنەکەرد جە لاو بەنامیٛ ئیسلامیەکاوە دژو هەر دیانەتێوە جیای پیٛسە( مەندائی و مەسیحی و ئێزدی و کاکەیی و…)، ئتر فرەو مەندائیەکا عیراقی وەڵات و ماواو ژیوگەو ویٛشا جیائاست چونکاتەی سامان و ماڵشا تاڵان کریاو فرەیچشا چەنە کوشتیٛ، لوێ جبەرو ئیراقی پەی پەیڎا کەردەی یاگێوە ئارامیٛ کە چەنەش بژیوا، فرەشا ڕوەشا کەردە وەڵاتو ئوسترالیای، بڕێ کەمێ مەنێوە کە دڵشا نامان وەڵاتو یانەو هەزاران ساڵەیشا جیا بازان.\nویەرینو سابئەی مگیٛڵوٙوە پەی هەزاران ساڵیٛ چیٛوەڵتەری، بیٛوەی تەرین مەخلوق بینیٛ جە وەڵاوتو ئراقینە، سەرقاڵیٛ بیێنیٛ بە چنڎ کسمێوی تایبەوە، کە پانەیچە نامیٛشا بەر کەردیٛنە پیٛسە(زەڕەنگەری، زیوگەری، مسگەری) جە بازاڕو شارە گەورەکانە، هەرپاسە کەسیٛ نامییٛشا چەنە هورکەوتیٛنیٛ جە گردو ویارەکانە خزمەتشا کەردەن (شاعر و هونەرمەند و دکتوٙر و هوٙردەسو زانگای… هتد).\nفرەتەرو سابئەی جە ساترابو بەسرەی و عەمارەی و ناسریەینە جە پانیشتو عیراقینە جەمیٛ بیەنیٛ. هەر شارێوەنە یام هەر یاگێوەنە با پەرسگاێوە تایبەو ویٛشا هەن پەنەش ماچا(المندی). بڕیٛ کەمیٛچ هەنیٛ جە شارو ئەهوازو ئیرانینە، هەرپاسە جە کەرکوک و هەولێرنە هەنیٛ وەلیٛ فرە کەم.\nدەستورو عیراقی فیدراڵینە کە ساڵەو 2005 بڕیارش سەردریان، مافو سابئەی سەلەمیان و کورسیێوە کوتاشا پەی نریانرە جە پەرلەمانەنە، پیٛسە کەمە ئاینەکا تەرو عیراقی( کاکەیی و یەزیدی ومەسیحی و شەبەک).\nسەرئەژمارێوە ورد نیا پەی سابئەکا و عیراقی وەلێم پەرلەمانتارەکەشا ماچوٙ نزیکەو دوانزە هەزاریٛ سابئە مەنەن ئیراقنە و نزیکەو 60 هەزاریچ کەوتەن وەڵاتاو جهانی و ئاوارە بیەن.\nمەندائیکیٛ ئیسەتیٛ بە ئازادی متاوا پەرسە ئاینیەکشا بەیاگیٛ بارا جە پەرسگا تایبەکەو ویٛشانە، سەربارو ئانەی وەڵتەر چیٛرو هەرەشاو کوشتەینە بینیٛ.\nئیسە مەندائیەکیٛ جە بەغدا وبەسرە و عەمارە و ناسریە و کەرکوک و هەولیٛرنە پەرسگە” کەنیسە” شا هەن، ششەم پەرسگاشا جە دیوانیەینە بنەڕەت نیان.\nهەرپاسە داوا کەرا کە ئەرمانەرشا فرەتەر کریوٙ جە دەسگا دەوڵەتیەکانە بە شیٛوەی کە جە سەرنیشت و دلیٛڕاسەو پانیشتو عیراقینە ئەرمانەرشا بوٙنە.\nسابئە ماچا حەزرەتو یەحیای پیٛغەمەرمانە، هەرپاسە کتیٛبی پیروٙزشا نامیٛش” کەنزاریا” ن. ڕویٛ یەریٛ جار نما کەرانە، هەمیشە حەز مکەران کە نزیک و ئاویٛ و ڕوٙخانەینە بان، پەی بەگا ئاردەی یوٙ جە دروشمە دینیەکشا کە ویٛ شتەیا نام مەلیٛ کەردەینە دلیٛ ئاویٛنە(Batism ) بە عەرەبی ” التعمید” ، بە جوٙریٛ ویٛشا وزانە دلیٛ ڕوٙخانەکەی و ویٛشا نقم مکەرانە، یام ئاوی پژگنا چڕوچەم شەرە، کە نیشانیٛنە پەی پاکبیەیوە نام تازەکەردەیۆ توبەکەردەی و لوای پەی کەنیسەی، هەرپاسە پەی زاڕوٙڵەی گولانەی مەلیٛ مکەرانە بە نیازو نامیٛ نیای زاڕوٙڵەکەی.\nسابئە فرە مامەڵە وەشیٛ و ویٛ گونجنیٛنیٛ، زوو مەیارە چەنی هامسای و دەورو وەریشان، تەنانەت نامەکیٛشا پیٛسەنیٛ نامیٛ مسڵمانا، هەرپاسە جلیٛ و سیپالیٛ ژەنەکاشا پیٛسەنیٛ سیپاڵیٛ هامساکاشا.\nپیا ئاینیەکیٛشا ڕیش و قژیٛ مازاوە پیٛسە نیشانێوە ئاینییٛ، وەلیٛم فرەو ئەنداما ئی دینیە پابەندیٛ نیەنیٛ پینەیوە،\nمەندائیەکیٛ بەزاونی مەندائی قسیٛ کەرا بەینو ویٛشانەو دلیٛ یانەو ویٛشانە هەرپاسە پەی دوعاکەردەی ئاینیەکاشا زوانی سائبە بەکار مارانە کە زوانیٛوی کۆنی سامین، وەلێ ئیسە گەنجەکیٛشا ئی زوانیە نمەزانان و فرەتەشا بە عەرەبی قسیٛ مکەران، یانی خەریکا زوانەکەشا فوتیو.\nیاساو زوانەکا جە هەریمو کوردەسانی پیٛسە زوانێوە کەمینەی زوانی سائیبەش سەلەمنان و بەپاو یاسای پەیشا هەن گرد هەرمانێوە فەرهەنگیە بکەرانەو حکومەت ئەرکا سەرش هامکاریشا بکەروٙ، هەر پاسە جەعیراقیچەنە بە پاوا یاسای زوانی مەندائی- سائبە بەیاسا سەلەمیانو پاریٛزیان.\nد.ناجح گوڵپی 4/12/2018\nنویسیای وەڵین زۆمبییٛ متاوان ماوەی کەمتەر جە ۱۰۰ ڕویٛ،قڕ بوزانیٛ دلیٛ ئانزانی\nنویسیای دمایین چنڎ سەرەنجێ پەی پەروەردەکەردەی زاڕوٙڵەی


به‌شه نه‌وتی 10 هه‌زار خێزان فه‌وتا\nهه‌ولێر، دابه‌شكردنی نه‌وت له‌لایه‌ن وه‌زاره‌تی كۆچ و كۆچبه‌رانی عیراقییه‌وه به‌سه‌ر ئاواره‌كاندا فۆتۆ: راگه‌یاندنی وه‌زاره‌ت\nنزیكه‌ی 10 هه‌زار خێزانیی ئاواره له وه‌رگرتنی به‌شه نه‌وت بێبه‌ش ده‌بن، دوای ئه‌وه‌ی نه‌یانتوانی له واده‌ی دیاریكراودا سوته‌مه‌نی وه‌ربگرن و كۆبۆنه‌كانیان سوتا.\nله كه‌مپی قه‌زای شێخان؛ كه زۆرینه‌ی دانیشتوانه‌كه‌ی ئاواره‌ی ئێزیدییه، واده‌ی دابه‌شكردنی نه‌وت به‌پێی كۆبۆن (كارت)ـی ژماره هه‌شت كۆتاییهات و به‌وهۆیه‌وه، به‌شه نه‌وتی نزیكه‌ی 10 هه‌زار خێزان فه‌وتا و له‌سه‌ر خه‌رجی خۆیان سوته‌مه‌نی ده‌كڕن.\n"سوێند به‌خوا دوو ساڵە تەنیا 100 لیتر نەوتمان وەرگرتووە، كه به‌شی یه‌م مانگ ده‌كات، چاوه‌ڕێی بوین به كارتی ژماره 8 نه‌وت وه‌ربگرین به‌ڵام به پاساوی به‌سه‌رچونی كاته‌كه‌ی وتیان ئه‌و كارته‌ش سوتاوه، بۆیه له به‌شه نه‌وت بێبه‌ش بوین" قاسم ره‌شۆ وای وت.\nره‌شۆ و خێزانه‌كه‌ی سێ ساڵه له ئاواره‌ییدا ده‌ژین، پێشتر له كه‌مپ بووه و ئێستا چۆته خانویه‌كی ته‌واونه‌كراوی شێخان، له هه‌موو پێداویستییه‌كانی ژیان گرنگتر بۆ ئه‌و ئێستا سوته‌مه‌نییه، بۆیه ئه‌مساڵ و به پاره‌ی خۆی به‌رمیلێك نه‌وتی به 139 هه‌زار دینار كڕیووه.\nدهۆك، 2019، كه‌مپی شاریا كه زۆرینه‌ی دانیشتوانه‌كه‌ی ئێزیدین فۆتۆ: عه‌مار عه‌زیز\nخەڵەف ئەمین خەلیل، موختاری گەڕەکی ئێزدییەکان لە ناحیەی باعەدرێ له شێخان بە (کەرکوک ناو)ی وت "نزیکەی 10 هه‌زار کەس كۆبۆنی ژمارەی هەشت-یان هەبوو، هەمووی سوتا و بێبه‌ش بون له نه‌وت، بۆیه ده‌بێت چاوه‌ڕێی مانگێكی تر بكه‌ن تا كارتی نوێی وه‌رگرتنی نه‌وت دابه‌شده‌كرێت"\nیه‌كه‌مجار نییه به‌شه نه‌وتی ئاواره‌كان بفه‌وتێت، وه‌ك خه‌ڵه‌ف ده‌ڵێت؛ "هه‌ر جاره و بیانویه‌ك ده‌دۆزنه‌وه، جارێك ده‌ڵێن ناوه‌كان ته‌واو نییه یان كۆبۆن سوتاوه، خۆشیان نازانن چی ده‌كه‌ن، باشتره به یه‌كجاری بڵێن له‌مه‌ودوا نه‌وت دابه‌ش ناكه‌ین و ته‌واو".\nئاواره‌كان له دوو سه‌رچاوه‌وه نه‌وت وه‌رده‌گرن، وه‌زاره‌تی كۆچ و كۆچبه‌ران به چه‌ند قۆناغێك و بێ به‌رانبه‌ر سوته‌مه‌نی دابه‌شده‌كه‌ن به سه‌ریاندا، دوه‌میش له رێی به‌ڕێوه‌به‌رایه‌تی دابه‌شكردنی به‌رهه‌مه نه‌وتییه‌كانی نه‌ینه‌واوه‌یه.\nبه‌سام محه‌مه‌د كه‌ریم، لێپرسراوی فه‌رمانگه‌ی دابه‌شكردنی سوته‌مه‌نی له شێخان سه‌ر به به‌ڕێوه‌به‌رایه‌تی گشتی دابه‌شكردنی به‌رهه‌مه نه‌وتییه‌كانی نه‌ینه‌وا به (كه‌ركوك ناو)ی وت "ژماره‌یه‌كی زۆر ئاواره سه‌ردانی ئێمه‌یان كرد و وتویان نه‌وتیان وه‌رنه‌گرتووه، دوا كاتیش بۆ به‌شه سوته‌مه‌نی كۆبۆنی ژماره هه‌شت تا 24ی تشرینی دوه‌م، هه‌رچه‌نده ئێمه هه‌فته‌یه‌ك واده‌كه‌مان درێژكرده‌وه".\n"زۆرێك له ئاواره‌كان خۆیان به پاساوی نه‌بونی جلیكانه و به‌رمیل سه‌ردانیان نه‌كردین بۆ وه‌رگرتنی نه‌وت، خۆ ناكرێت تا كۆتایی زستان چاوه‌ڕێیان بكه‌ین"، لێپرسراوه‌كه‌ی فه‌رمانگه‌ی به‌رهه‌مه نه‌وتییه‌كان ده‌ڵێت بڕیاره‌كان له به‌غداوه ده‌رده‌چن و ئه‌وان ته‌نیا جێبه‌جێكارن، بۆیه ئه‌وه‌ی رویداوه له ده‌سه‌ڵاتی ئه‌واندا نییه.\nله‌به‌ر پێدانی به‌شه نه‌وتدا به ئاواره‌كان بۆ 100 لیتر بڕی 16 هه‌زار دینار وه‌رده‌گیرێت.\nحكومه‌ت به چه‌ند قۆناغێكی به‌شه نه‌وتی زستانه دابه‌شده‌كات فۆتۆ: سایتی عیراقییه‌ی حكومی\nعامر عه‌بۆ، به‌ڕێوه‌به‌ری كه‌مپی ئاواره‌كانی شێخان به (كه‌ركوك ناو)ی وت "به‌شێك له ئاواره‌كان كێشه‌ی نه‌گه‌ڕانه‌وه‌ی ناوه‌كانیان هه‌یه بۆ وه‌رگرتنی به‌شه سوته‌مه‌نی، یان ناوه‌كانیان گه‌ڕاوه‌ته‌وه له شنگال و ده‌بێت بچنه‌وه ئه‌و قه‌زایه بۆ وه‌رگرتنی نه‌وت، به‌شێكیشیان ئێمه پشتگیرییه‌كیان بۆ ده‌نوسین تا له شێخان نه‌وته‌كه وه‌ربگرن، به‌ڵام ئێستا واده‌ی كاركردن به‌و كۆبۆنه كۆتایی هاتووه و له ده‌سه‌ڵاتی ئێمه‌دا نییه".\nهه‌ر خێزانێكی ئاواره، له‌لایه‌ن وه‌زاره‌تی كۆچ و كۆچبه‌رانه‌وه له قۆناغی یه‌كه‌مدا بڕی ته‌نیا 40 لیتر نه‌وتی پێده‌درێت، دواتر له قۆناغی دوه‌مدا 100 لیتر و قۆناغی سێیه‌میش هه‌ر خێزانێك 60 لیتر نه‌وت وه‌رده‌گرێت.\nشوێنی نیشته‌جێبونی ئاواره‌كان به تایبه‌ت له دهۆك و ناوچه‌كانی تری هه‌رێمی كوردستان، ساردتره به‌راورد به پارێزگاكانی عیراق و سوته‌مه‌نی زیاتریان ده‌وێت.\nهه‌رچه‌نده زۆرینه‌ی ئاواره‌كان پێنج ساڵ به‌سه‌ر هه‌ڵاتنیاندا تێده‌په‌ڕێت، به‌ڵام به‌چه‌ند هۆكارێك ئاماده‌ی گه‌ڕانه‌وه بۆ زێدی خۆیان نین، له نێویاندا خراپی بارودۆخی ئه‌منی و نه‌بونی خزمه‌تگوزارییه سه‌ره‌تاییه‌كان و خاپوربونی خانووه‌كانیان.


داعش دۆلاری لە بانکی ناوەندیی عێراق کڕیووە\nگۆڤاری فۆرین پۆلیسی ئەمریکی ئاشکرایکرد، ڕێکخراوی داعش لە زیادکردنە ئاشکراکانی بانکی ناوەندیی عێراق بەشداری کردووە و دۆلاری کڕیووە.\nئەو گۆڤارە لە ڕاپۆرتێکیدا دەڵێت، حکومەتی عێراقی ماوەی ساڵێکی پێچووە تا ڕێگری لە داعش بکات بەشداری لە زیادکردنی ئاشکرای بانکی ناوەندیی بکات، کە دۆلار بە بانک و ناوەندەکانی کڕین و فرۆشتنی دراو دەفرۆشێت.\nفۆرین پۆلیسی ڕوونیکردووەتەوە، داعش لە ٢٠١٤ و ٢٠١٥ بەشداری زیادکردنەکانی بانکی ناوەندیی کردووە.\nئەوەشی ئاشکراکردووە، داعش توانیوێتی لانیکەم ٤٠٠ ملیۆن دۆلار لە عیراق و سوریا لەگەڵ خۆی ببات، بەم بڕە پارەیەش داعش دەتوانێت لە دەرەوە یاخود لە بازاڕەکانی عێراق وەبەرھێنانی پێوەبکات.\nڕاپۆرتەکە ئەوەشی ڕوونکردووەتەوە، داعش لانیکەم ٢٥٠ ملیۆن دۆلاری لە بازاڕەکانی عێراق خستووەتە بواری وەبەرھێنانەوە، بەتایبەت بە ناوچە ئازادکراوەکان، داعش ئەو کارەی زیاتر لەڕێی سەرۆکی خێڵەکان و ئەو سەرمایەدارانەوە ئەنجامداوە کە خاوەنی ناوبانگێکی باشن و گومانی پەیوەندییان لەگەڵ داعش لێ ناکرێت.\nدەشلێت، "داعش بەوەی زانیوە حکومەتی عێراق دەسەڵاتی بەسەر بازاڕی ڕەش نییە، بۆیە ئەوکاتەی لە ٢٠١٤ بەشێکی زۆری لە عێراق و سوریا کۆنترۆڵکرد ڕۆژانە ملیۆنەھا دۆلاری لە کاتی ئاڵۆزییەکان دەستدەکەوت، ھەروەھا شوێنەواری کۆنی بە نرخ و ئاڵتون و نەوتی فرۆشتووە، بەڵگەکانیش ئاماژەن بۆئەوەی بەشێک لە حزب و کەسایەتییەکان لە بازرگانیکردن لەگەڵ داعش تێوەگلاون".


ئەنجومەنی پارێزگای نەینەوا بەزۆرینەی دەنگ، دەستلەكاركێشانەوەی مەسنور مەرعید، پارێزگاری نەینەوای پەسەندكرد.\nئەمڕۆ سێشەممە 19ی تشرینی دووەم، لە كۆبونەوەیەكدا بەئامادەبونی 23 ئەندام، ئەنجومەنی پارێزگای نەینەوا دەستلەكاركێشانەوەی مەنسور مەرعید، پارێزگاری نەینەوای پەسەندكرد و تەنیا یەك ئەندام بە نەخێر دەنگیدا.\nغەزوان داودی، ئەندامی ئەنجومەنی پارێزگای نەینەوا بە(کەرکوک ناو)ی وت "دەستلەكاركێشانەوەی پارێزگاری نەینەوا بەدەنگی 22 ئەندام لەكۆی 23 ئەندامی ئامادەی كۆبونەوەكە پەسەندكرا".\nوتیشی "دووشەممە (18ی تشرینی دووەم)، مەنسور مەرعید، پارێزگاری نەینەوا دەشتلەكاركێشانەوەی پێشكەشی ئەنجومەن كرد و ئەمڕۆ لە كۆبونەوەكەدا پەسەند كرا".\nلەبارەی هۆكاری دەستلەكاركێشانەوەكەی پارێزگار، غەزوان وتی "ئاماژەی بەوە كردووە كە ئەو چیتر ناتوانێت ئەو پۆستە بەڕێوەببات... بەڵام ئەوەندەی ئێمە ئاگاداربین فشاری سیاسی لەسەر بووە بۆیە وازی لەو پۆستە هێناوە".\nئەنجومەنی پارێزگا، سیروان رۆژبەیانی، جێگری یەکەمی پارێزگاری راسپارد بۆ رایكردنی كاروبارەكانی پارێزگاری نەینەوا تا هەڵبژاردنی پارێزگارێكی تر.\nبڕیارە یەکشەممەی داهاتوو، ئەنجومەن لە كۆبونەوەیەكدا پارێزگارێكی نوێ بۆ ئەنجومەن هەڵبژێرێت.\nپەسەدكردنی دەستلەكاركێشانەوەی مەسنور مەرعید لەلایەن ئەنجومەنی پارێزگاوە، لەكاتێكدایە ئه‌نجومه‌نی نوێنەرانی عیراق لە 28ی تشرینی یەكەم، بڕیاریدا بە هەڵوەشاندنەوەی تەواوی ئەنجومەنی پارێزگاكانی عیراق جگە لە ئەنجومەنی پارێزگاكانی هەرێمی كوردستان.


سیاسه‌ت له سوریا وه‌ك سه‌ما له‌سه‌ر پشتی دووپشك! … عه‌بدوڵا ساڵح – Dengekan\nbyDenegkan\tDecember 18, 2018\tGeneral\nله‌گه‌ڵ یه‌كێك له هاوڕیانم مشتومڕی ئه‌وه‌مان بوو هێزه‌سیاسیه‌كانی ناوخۆی سوریا بخه‌ینه چ خانه‌یه‌كه‌وه و چۆن وێنایان بكه‌ین ، ئه‌و ته‌عبیرێكی وه‌ك ناونیشانی ئه‌م بابه‌ته‌ی به‌كار هێنا !\nهه‌ڕه‌شه‌كانی ئه‌ردۆگان له یه‌په‌گه ، جارێكی كه مه‌سه‌له‌ی په‌یوه‌ندی ئه‌وان وه‌ك پێكهێنه‌ری سه‌ره‌كی هێزه‌كانی سوریای دیموكرات ( هسد ) و ئه‌مریكای خسه‌وه نێو بابه‌ته گه‌رمه‌كانی سیاسه‌تی ناوچه‌كه له ئه‌مڕۆدا .\nئه‌ردۆگان پێویستی به هیچ بیانویه‌ك نیه بۆ هه‌ڕه‌شه‌و په‌لاماردانی نه‌یاره‌كانی، به‌تایبه‌ت خه‌ڵكی كوردزمانی توركیا ، ته‌نانه‌ت ئه‌وه‌نده به‌سه كه تۆ توركزمان و ئیسلامی سوننه‌ی باگڕاوندی عوسمانی نه‌بی بۆ ئه‌وه‌ی بچیه خانه‌ی نه‌یارانیه‌وه ، وه‌ك ئه‌وه‌ی ئه‌مڕۆ بازاڕه سیاسیه‌كه‌ی خۆی پێ گه‌رم كردوه . هه‌ڕه‌شه‌كانی ئه‌م دوایانه‌ی ، جیا له ئامانجه ستراتیجیه‌كه كه پوچه‌ڵ كردنی خه‌ونی پێكهێنانی ده‌وڵه‌تێكی قه‌ومیه له كوردستانی سوریا ، چه‌ند ئامانجێكی دیكه‌شی به‌دواوه‌یه ، له‌وانه‌ش یه‌كلایی كردنه‌وه‌ی كه‌یسی ئیدلیب كه چه‌كداره ئیسلامیه‌كانی پاشماوه‌ی داعش زوربه‌یان له‌وێ نیشته‌جێكراون وله‌وێ گیریانخواردوه و هه‌میشه له ژێر هه‌ڕه‌شه‌ی په‌لاماری ڕوسیا دان بۆ له‌ناوبردن ، ئه‌میش ده‌یه‌وێ به‌كاریان بێنێ وه‌ك سه‌رڕمی ئه‌و په‌لاماره ، به‌وه‌ش دوو چۆله‌كه به یه‌ك به‌رد بپێكێ ، له‌لایه‌ك ناوچه‌یه‌كی فراوان بخاته ژێر ده‌ستیان بۆ ژیان ومانه‌وه وه‌ك له‌عه‌فرین ئه‌نجامی دا و له‌لایه‌كی تر په‌یوه‌ندی خۆی و ڕوسیا له‌سه‌ر ئیدلب تێكنه‌چێ ، وا دیاره ڕوسیاش بۆ ئه‌و كاره چرای سه‌وزی بۆ هه‌ڵكردوه !.\nئامانجێكی تر پوچه‌ڵ كردنه‌وه‌ی هه‌وڵه‌كانی سعودیه و ئیماراته كه به‌م دوایانه ده‌نگۆی ئه‌وه هه‌بوو تیمی سه‌ربازیان ناردبێ بۆ حه‌سه‌كه تاكو له‌ڕێی خێڵه عه‌ره‌بزمانه سونه‌كانی ئه‌و ناوچه‌یه بگه‌نه ( هسد )و جێ پێیه‌ك بۆخۆیان بدۆزنه‌وه دوای ئه‌وه‌ی له پاڵپشتی داعش و هێزه ئیسلامیه توندڕه‌وه‌كان له سوریا شكستیانخواردو نا ئومێد بوون و كشانه‌وه، به‌تایبه‌ت دوای كێشه‌ی ئه‌و دوو وڵاته له‌گه‌ڵ قه‌ته‌ر . له‌لایه‌كی تره‌وه ئه‌ردۆگان ئه‌م په‌لاماره وه‌ك كارتێكی سیاسی بۆ ناوخۆی توركیا به‌كاردێنێ ومه‌به‌ستیه‌تی هێزه نه‌ته‌وه‌په‌رسته‌كان به‌لای خۆیدا ڕا‌كێشی، دوا ئامانجیش پته‌و كردنی پێگه‌ی خۆیه‌تی له سوریادا بۆ هه‌ر ئاڵ وگۆڕێكی سیاسی چاوه‌ڕوانكرا و یا نه‌كراو له‌و وڵاته‌دا . ئه‌مانه هه‌موو له كاتێكدایه كه ترامپ به‌ناچاری هه‌ندێكی په‌ته‌كه بۆ ئه‌ردۆگان شل كردوه له مه‌سه‌له‌ی كوشتنی وه‌حشیانه‌ی قاشوقچی له‌لایه‌ن دۆسته نازداره‌كه‌ی ترامپ (محه‌مه‌دی كوڕی سه‌لمان) له كونسڵخانه‌ی سعودیه له ئیستانبوڵ، ترامپیش مه‌به‌ستیه‌تی ئه‌و دۆسته‌ی له‌و زه‌لكاوه ده‌ربكا به‌تایبه‌ت كه ئه‌ردۆگان كارتی ئه‌و گه‌مه‌یه‌ی لایه !\nڕاسته ئه‌مڕۆ هێزه محه‌لیه‌كانی ناو سوریا ناتوانن به‌رده‌وام بن له چالاكی سیاسی و سه‌ربازیدا بێئه‌وه‌ی پاڵ نه‌ده‌ن به یه‌كێك له زلهێزه كاراكان له‌سوریادا، ئه‌وه‌تا حكومه‌تی سوریا به‌بێ ڕوسیا نه‌یده‌توانی و ناتوانێ به‌رده‌وام بێت جا چ جای هێزه‌كانی تری نێو گۆڕه‌پانه‌كه له‌وانه‌ش ( هسد ) كه پاڵیداوه به ئه‌مریكاوه ،\nئه‌گه‌ر هێزه سیاسیه نێوخۆیه‌كانی سوریا ئه‌وه حاڵیان بێ ،ئه‌وا ئه‌و زلهێزانه‌ش كه قاچیان كه‌وتۆته نێو ئه‌م زه‌لكاوه له‌وان باشتر نین ، له‌سه‌رو هه‌موشیانه‌وه ڕوسیا، ئه‌مجا توركیا، به‌دوای ئه‌ویشه‌وه ئه‌مریكا، هه‌ریه‌كه‌یان په‌له‌قاژه‌ی دۆزینه‌وه‌ی ڕێگاچاره‌یه‌كه كه، یه‌كه‌م به‌رژه‌وه‌ندیه‌كانی خۆی تێدا ده‌سته‌به‌ر بكا و دووه‌م به‌رژه‌وه‌ندیه‌كه‌ش به بارته‌قای ئه‌و هه‌موو تێچوه مالی وگیانیه‌بێ كه داویه‌تی . \nحكومه‌تی به‌شار ئه‌سه‌د ڕه‌نگه له‌و هاوكێشه‌یه‌دا براوه‌ی یه‌كه‌م بێت، چونكه ئه‌گه‌ر په‌لاماره‌كه‌ی توركیا ئه‌نجام بدرێ و سه‌ركه‌وێ وه‌ك ئه‌وه‌ی عه‌فرین، ئه‌وا هێزێكی گه‌وره‌ی وه‌ك ( هسد) زه‌ربه‌یه‌كی توند ده‌خوا و له دانو‌ستانده‌كانی دواتر به‌كارتێكی لاوازتر دێته سه‌ر مێزی گفتوگۆ به‌رامبه‌ر حكومه‌تی سوریا ، جیا له‌وه‌ش توركیا هه‌ر به‌شێك له سوریا داگیر بكات له دوائه‌نجامدا وه‌ك وڵاتێكی داگیركه‌ر، ده‌بێ سوریا جێبهێڵێ ، به‌پێچه‌وانه‌ی (هسد) كه مانه‌وه‌ی و كۆنترۆڵ كردنی ناوچه‌یه‌كی فراوانی ژێر ده‌سه‌ڵاتی خۆی وه‌ك ئه‌وه‌ی ئێستا، ده‌وڵه‌تی سوریا ناچارده‌كا به ڕازیبوون به‌و دیفاكتۆیه‌و له‌سه‌ر ئه‌و بنه‌مایه به‌ناچاری مامه‌ڵه‌یان له‌گه‌ڵ ده‌كا. گفتوگۆی ئه‌م دوو لایه‌نه له ڕابردودا به نهێنی و به ئاشكرا به‌رده‌وام بوو.\nڕاسته (هسد) له ئێستادا نمونه‌یه‌كی جیایان له ده‌سه‌ڵات له‌ناوچه‌كانی ژێرده‌سه‌ڵاتی خۆیاندا پیاده كردوه له‌وانه دانانی ده‌ستورێكی عیلمانی كه تیایدا دین و ده‌وڵه‌ت لێك جیان ، ڕۆڵی ژنان و یه‌كاسانیان به پیاو له‌زۆرێك له مه‌یدانه‌كانی ژیاندا بوونی سیستمی هاوسه‌رۆكی پشت به‌ستو به‌هه‌ڵبژاردن و ….. به‌ڵام به‌وئه‌ندازه‌یه‌ی پشت به‌ستن به هێزێكی وه‌ك ئه‌مریكا جه‌مسه‌رێكی هاوكێشه‌كه‌بێ و هه‌موو هێلكه‌كان بخرێنه ئه‌و سه‌به‌ته‌یه‌وه ، ئه‌وا جه‌مسه‌ره‌كه‌ی تری به‌هه‌مان ئه‌ندازه دووركه‌وتنه‌وه‌یه له ویست و خواستی جه‌ماوه‌ری هه‌ژارو ده‌سته‌نگی ناوچه‌كه كه باجێكی زۆریانداوه‌و سوته‌مه‌نی سه‌ره‌كی ئه‌م بارودۆخه بوون .\nئه‌گه‌ر پاساوه‌كه‌ی (هسد)سه‌ماش بێت له‌سه‌ر پشتی دوپشك، ئه‌وا له‌دوا شیكردنه‌وه‌دا دواڕۆژی ئه‌م هێزه له‌وانه‌ی كه له‌ڕێڕه‌وی مێژووی نه‌چه‌ندان دووردا هه‌مان سیاسه‌تیان پیاده‌كرد، به نزیكبونه‌وه‌یان له ئه‌مریكا، باشتر نابێ، ته‌نانه‌ت ئه‌گه‌ر جۆرێك له‌ده‌سه‌ڵات و حاكمیه‌تیشیان بكه‌وێته ده‌ست، ئه‌م نمونانه له مێژوودا كه‌م نین، بارو دۆخی حوكمڕانی له كوردستانی عێڕاق وه‌ك نزیكترینیان .\nPrevious گفتووگۆ له‌گه‌ڵ بێری وایزڵه‌ر سكرتێری ڕێكخراوی سۆشیالیست ئاكشن لە کەنەدا\nNext گۆڕان لەم دۆخەدا چی لە پارتی دەوێت…؟! … موزەفەر عەبدوڵا


15/05/2022 9186 جار خوێندراوه‌ته‌وه\nیه‌كێتى له‌باره‌ى كۆبوونه‌وه له‌گه‌ڵ پارتى بڕیارێكى ڕاگه‌یاندو سه‌رچاوه‌یه‌كى باڵاى یه‌كێتیش ئاشكرایده‌كات، "ئامادەین بۆ چارەسەری گرفتەکانی هەولێرو بەغدا لەگەڵ پارتی کۆببینەوە، به‌ڵام پرسى هه‌ولێرو به‌غدا دوو پرسى جیاوازن‌و به‌جیا ده‌بێت گفتوگۆیان له‌باره‌وه بكرێت".\nئه‌مڕۆ یەکشەممە 15ى 5ى 2022 دەستەی کارگێڕیی مەکتەبی سیاسیی یەکێتیی نیشتمانیی کوردستان لەدەباشان کۆبۆوه، به‌گوێره‌ى ئه‌وه‌ى ڕاگه‌یه‌نرابوو، هەرچەندە بڕیاربوو لەکۆبوونەوەکەدا سەرجەم ئەندامانی مەکتەبی سیاسی بەشداربن، بەڵام شێوازی کۆبوونەوەکە گۆڕدرا بۆ کۆبوونەوەیەکی بچووکترو تەنها ئەندامانی دەستەی کارگێڕیی‌و بافڵ تاڵەبانی ئامادەبوون‌و وەڵامی یەکێتییان بۆ پارتی دیموکراتی کوردستان تاوتوێکردووە.\nمیدیاى پارتى له‌زارى سەرچاوەیەکی باڵاى یەکێتیه‌وه ئاشكرایكردووه، دەستەی کارگێڕیی مەکتەبی سیاسی بڕیاریداوەو ئامادەیە پێشوازی لەهەر شاندێکی پارتی بکات کە مەبەستی گفتوگۆکردن لەبارەی کێشەکانی نێوان یەکێتی‌و پارتی‌و پرسە هەستیارەکانی هەرێمی کوردستان‌و عێراق سەردانیان بکەن".\nسەرچاوە باڵاكه‌ى یه‌كێتى باسى له‌وه‌شكردووه، ده‌رگامان واڵایەو بەئەرێنی وەڵامی پارتیان داوەتەوە بۆ ئەنجامدانی کۆبوونەوە لەماوەیەکی نزیکدا.\nئه‌وه‌شى نه‌شاردۆته‌وه، "بەڵام بەڕوونی ئه‌وه‌مان به‌پارتى وتووه، یەکێتی وەکو دوو مەلەفی جیاواز مامەڵە لەگەڵ پرسی هەڵبژاردنەکانی هەرێم‌و پرسی سەرۆک کۆماری عێراق دەکات، واته وەک یەک بابەتی گفتوگۆ قسەیان لەسەرناکات، بەڵکو بەجیا دەبێت باسبکرێن".\nئه‌مه‌ش له‌كاتێكدایه هه‌فته‌ى ڕابردوو نێچیرڤان بارزانى سه‌رۆكى هه‌رێم‌و جێگرى سه‌رۆكى پارتى به‌سه‌ردانێكى نهێنى گه‌یشته هاوینه‌هه‌وارى دوكان‌و له‌گه‌ڵ به‌رپرسانى باڵاى یه‌كێتى كۆبوونه‌وه‌ى ئه‌نجامداو به‌بێ ڕاگه‌یاندنى ناوه‌ڕۆكى كۆبوونه‌وه‌كه، دواى چه‌ند كاتژمێرێك گه‌ڕایه‌وه هه‌ولێر.\nلەپەیامی پیرۆزبایی جەژنی ڕەمەزانیشدا نێچیرڤان بارزانى وه‌ك سه‌رۆكى هه‌رێم دەستپێشخەرییەکی خستە بەردەم لایەنە سیاسییەکان‌و داوای لەپارتی‌و یەکێتی‌و سەرجەم لایه‌نه كوردستانییه‌كان کرد جه‌ژن بكه‌نه ده‌رفه‌تێک بۆ وەلاوەنانی كێشه‌و ناكۆكییەکان.\nلاى خۆیشیه‌وه دڵشاد شەهاب ڕاوێژکاری باڵای سەرۆکی هەرێم وتوویه‌تى، "یەکێتی‌و پارتی وەڵامی دەستپێشخەریی سەرۆکایەتیی هەرێمی داوەتەوەو سەرۆکایەتیی هەرێمیش کۆڵنادات‌و دەیەوێت یەکڕیزی بێتە ئاراوە".